Ta` pera` dhaddhi koki, kalakoan laenna se bede hubunganna ben kakanan ye ruwa pangias kakanan. Pangiassa kakanan ria khusus se ahias kakanan enga` roti-roti eropa (roti tar). Biasana mun bede ulang taun otabe acara peresmian terutama e luar negeri, oreng ngangghuy roti pas e hias sa bhagussa. Sampe` kadhang oreng bisa menga` apa riya roti ongghu apa mainan ye. Ta` lake ta` bini`, se penting sapa se senneng ka seni esaraaghi bisa nekuni kalakoan riya. Bhuto ce` telitina ben pekkeran se kreatif soal hias menghias. E jhaman canggih nga`riya, apa bhai bharang se epekker ta` pate penting nyatana ye bisa dhaddhi kalakoan se bisa ahasillaghi pesse ben lantaran tarbhukana rejekki pokok halal.


Badhannah olahraga se ekstrem neka lok coma nguji adrenalin ka kaom olahragawan namong bisa maghabay saghalana beka bisa daddhi oneng rassannah kalaban badhannah ujian neka'. Rassannah neka bakkal laennah, melanah dhari ka'dhinto kita bisa oneng kadhinapah carannah a langngoy ban nyalosore dunnyah se loassah neka. Daddhi kodhunnah pabennyak rassah sokkor se sobhung betesseh kalabhan dhari aneka kita bisa oneng rassannah carah se maghabay ateh neka lebbhi tennang. Mela dhari cara ka'dhinto kita bisa bisa oneng cepta annah manossah jareya. Akadhi nanjhak otaba snorkling bisa olahraga bisa jughan sambih nengale ceptaannah guste Allah. Sanajhhen kodhuna bisa sokkor sarah kalaban cepta annah se neng attas.


Ajem krispi McDonald's kakanan se paleng terkenal. McDonald's seongghunah perusahaan se bedeh neng Amerika Serikat. McDonald's andik cababg neng seratus negereh, neng Indonesia bennyak ongghu cabang deri McDonald's riyah. Se ejhuwel neng McDonald's selaen ajem krispi bedeh hamburger, kentang guring, mie, enoman es ben es krem. Lambek mon terro melleh kakanan neng McDonalds riyah kodhu entar masok dek berungngah teros antre messen. Tapeh e jeman semangken kabbhi le gempang, mon terro ngakan ajem krispinah McDonald's bisa messen deri roma ngangghuy aplikasi gofood otabe grabfood, degghik kakanan bisa eanter sampek neng adek'en roma. Mon terro melleh langsung dek berungngah bisa lok nagghin masok, setiyah McDonald's bedeh drive thru se magempangaghi oreng mon melleh kakanan neng McDonald's.


Nengghu bal daddhi alasan kulh arapah kulah duh cek sennengah sareng Messie ban Ronaldo, Sebab salen ghanteng ban ghaduwan karesma, kaduwa' idola neka bannyak prestasinnah se ghabay kulah motivasinnah tengghi. Kalabhan dhari paneka, oreng tantonah lakar ghaduwan carah dhibi' manabi terro ngoladhi bal balan. Manabi bedeh lomba bal, otaba lomba volli nekah pasti kulah ngoladhin sebab kulah lebhur sarah. Ngoladhi volli nekah bisa maghabay kulah daddhi reviewer neng youtube ban ngaselen sampe' samangken. Daddhi hobi se kulah ghaduwen lok ngaroghiin kulah namong bisa ngontongen ka kulah jughan sebab hal jareya bisa maghabay kulah andhi' penghaselan dhari youtube se bannyak oreng lok taoh.


Kabadhaan Masjid neng Syekh Khona Kholil ka'dhinto lakar la mededdhi sadhajana masyarakat setempat olle embesseh dhari sabeggeh kyaeh rajeh ban olama terkenal sa Nusantara. Kyaeh Kholil lakar daddhi sala settong cereta rakyat oreng Madhura se ampon bisa aberrik sabeg ka sadhajana ommat neng polo Madhura. Ban Lok Coman jareya masjid Paneka se badha koburannah Syekh Khona lok toman kaseppean sareng oreng se nuwein kyaeh paneka. Ban koburen se badha neng bucinnah masjid ka'dhinto e dhetengih sareng pengunjung dhari acem macemmah dhisah ban Kottah. Sakeng dhari kasihorrah Syekh Khona madhaddhi aghin Kottah Bhangkalan daddhinkottah santre ban bumeh sholawat. Hal jareya patot e sokkoren amargha Careta rakyat dhari Syekhona nika bisa egerressaen dhari sadhajana oreng terotamannah reng Madhura.


Kadheng teppak amaen futsal neng sekolah riyah, ampo bal jiyah sereng kadheng keluar deri lapangan margenah keneng tendang otabe keneng lempar. Mon kadung keluar deri lapangan deiyeh riyah biasanah benne esengaja ben se amaen, tapeh tak sengaja biasanah. Mon le kadung deiyeh jiyah kadheng eanggep gagal. Kadeng kiyah bennyak oreng se entar negguh mon bedeh oreng amaen futsal riyah, mangkanah mon bedeh oreng amaen futsal riyah jek semmak gellun takok kenneng bal. Tapeh pasteh toman mon teppak oreng amaen futsal riyah lok sengaja bedeh penonton se keneng antem bal jiyah, kededdhiyen deiyeh jiyah biasanah lok sengaja, meskeh rassanah mon keneng antem bal riyah sakek apapole mon teppak kajeh bal jiyah se nyeddhing bhedhen.


Biddhang jhai biasana bannya' etemmone neng rung-barung kopi. Tape kake tao, jha' biddhang jhai areya bisa dhaddhi tambha? Koca'en neng pakompolanna reng penter, se esebbhut ban media Medicalnewstoday, jhai areya bisa epadhaddhi tamba kaangghuy ngota'a dhingla ghu-lagghu. Banne ghun jhaina, ramo'en pada keya eyangghuy tambha. Jhai areya bisa keya eghabay tambhana oreng se andi' panyaked kanker. Tape ta' sakabbhinna kanker bisa etambhai ngangghuy jhai. Se bisa nambhai ghun karo kanker soso ban poke. Keng ya ongghu. Bada keya oreng se sabbellun anyanyi, kadhang ghi' ngenom biddhang jhai. Koca'en ma'le lorgha gherrungngenna. Dhaddhi sowara se kaloar ma'le lancar tada' gangguan pa-apa.


Salaenna kastengel camilan laenna bede nastar. Sapa se ta` tao nastar ye ce` keterlaluanna. Nastar riya camilan se biasana paleng bannya` e soghuaghi e telasan reyaja. Jhajhan kereng se dalemma bede selai nanas ben bede se bede kejuna, bede se tade` kejuna. Rassana seddhe`bede manissa. Okoranna ter bunter kene`. Biasana ejhual toplesan 250 gram, 500 gr, sampe` 1 kg. Pade ben kastengel, mun telasan tade` nastar, masena bede se korang mun namuy ka bengkona oreng. Nastar riya ye enga` simbol jhajhan telasan se kodhu esoghuaghi. Tambeh begh ancor ben accen sakone` mun etegghu` berarti tambe nyaman, panengnga paste bede tambe`en keju ben telurra bannya`.


Kabadhaan kakanan khas Madhura samangken kerrab la ampon rammeh e keding bannyak oreng. Napah pole Kottah Bhangkalan se daddhi kotta tojjhuan pertama reng oreng manabi ka Madhura. Pertama kaleh pastenah jareya se esarah benne laen ghi bebek sinjay ban aneka macem kakanan se dhari bibik. Bibik jareya biasannah bannyak macemmah lamaran. Namong se terkenal mek coman bibik neng Sinjai jaruah. Se nyatannah sadhajan bisa aghabay palappa manabi ngebey lappannah bhibik jaruah. Napah pole kakanan neka terkenal sarah kan bahkan sampek neng loar polo ghi bannyak reng nyareh. Daddhi marah tretan ka Bhangkalan tor jha'kalep melleh kakanan se khas Kottah Bhangkalan.


Jhaman sateya otabe lambe`, nengghu pertandingan apa bhai se etandingaghi , termasuk olahraga ruwa dhaddhi bur leburanna masyarakat. Seru pas kadhang ye sampe` kisruh. Mara mun negghu pertandingan apa bhai kodhu pa tertib tao ka atoran, ben ta` pera` penonton tape enga` aparat penegak hukum misalla enga` kadhaddhian sepak bola e Malang bakto ruwa. tengghu ghellu apa ye penonton ruwa aghebey ressem apa enje`, jhe` langsung nembakaghi gas aeng mata ka penonton, coko angghuy aeng biasa, kan sake`. ta` pera` penonton akhirra se kaelangan nyaba, Polisi duwa`an gi` de ngode ye mate sia sia panengnga aghanjha oreng. Buh kodhu e okom se berra` riya aparat, ben saromben bhai mentang-mentang pejabat.


Film Alienoid ajiah film pertama se engkok tegghu neng bioskop kedhibik'en marghenah terro khusyuk negghu aksinah tang idola, Kim Taeri, lok pake gangguen. Film riah menegangkan ben ngebey engkok lok bisa akeddhep selama durasi tayangah. Adegan-adegan se e jhelingaghi e delem film riah genteng sarah, molaen deri desain alien se unik sampe efek-efek visual se luar biasa. Engkok ngerassah akadik teppak tangngeh neng dhunnyah se pol bik alien ben rassah takok se nyerang engkok sajen tegghi teppak mereka molaen nyerang manossah. Musik se e tampilaghi e delem film riah kiah nyertaen alur secara pas ben samporna. Suara-suara se nakok'en se keluar deri alien ben lagu se menegangkan nambah kesan lebur deri film riah.


Engko' toman bakto kabhuru entara onjhangan molot ambu abhajang maghrib neng e settong masjid. Bi' engko' nyangghu masjid biyasa (masjiddha oreng NU), se bada e Madhura. Bakto toron dari motor dhuli ngala' udu' pas maso' ka masjid. Polana ca-kanca ajama'aa kabbhi engko' noro' ajamaa keya. Takbiratul ikhrom partama nyaman, tape samarena imam maos fateha, se ebaca tepp' ka sorat Ar-rahman. Ate langsong takerjhat ban abhajang ta' hoso'. Palang reya ca'en engko', pas bila se mareya mon se ebaca reya Ar-rahman. Arapa me' ta' maca Yasin sakale maso tahlilla. Tape sambi istifar sambi ate agrendem, imam reya ta' tao pola jha' oreng kabhuru. Tape nyamana masjid andi'en oreng Muhammadiyah lakar la da'iya, rat-sorat se ebaca kabbhi se lanjhang. Kadhang bhajang tarawih bhai pas sambi ngatamaghi Qur'an.


Samengghu lastarennah kaula dhari Layar ka'dhinto areng ebhu ban ramah. Mengghu ka lagunnah kaula meyos pole sareng dosen ban cakancah kulah sadhajah se kellas, semacem reunien dha' neka. Kita badha neng lokasi saketar pokol 11 seang. Ngobange ace macem kakanan tase' antara epon, peteng, nos, odheng, lobster, kerrang ban kakanan tase' laennah. tapeh salera kulah tettep ka odheng, amarga jhukok tase' laennah maghabay alergi tel getel. Pokol 11 seang kita la adha'ar, kol 12 an ampon lastareh se adha'ar lajuh atofoto sareng ajeg geje' sareng dosen wali ka' intoh. Pokok seafod neng Layar makanan sadhajannah ommat. Lakar la sae rassannah


Selfi sabbhen libur mosteh ka Malang. Len jhelenan so kancanah. Polanah la segghut ka Malang, sampek kabhi wisata ning Malang la toman e dhetengih so Selfi. Akhirrah Selfi nyareh kennengan wisata ning malang se ghitak benyak oreng taoh. Nemmoh beberapa, sala sittongah wisata Goa Pinus. Goa pinus riyah engak sittong tempat se benyak ka'bhungkaan pinus se teggih ben benyak. Dhedhi aghebey sekitar ruah sejjuk ben tak panas maskeh la siang. Ejhelling review ning Internet, corak bhegus. Akhirrah Selfi ben kancanah mangkat ka Goa Pinus. Sadhepa'en lka dhissah ternyata la benyak oreng polanah pas teppak areh libor. Oreng a wisata kabbhi.


Sapah kanak se lok sennengah ajelling reng ghenteng ban reng raddhin, kulah bein ngabesin arassah ek sennengah. Hal se parlo kulah tengale engghi jareya manabi sadhajana neka lakaran la dhari robennah ghi, ban pole neka pemaen otaba lakar atlet se kasohor ban se terkenal. Manabi sampeyan onenge Ronaldo sareng Messi jyah sapah se lok senneng. Namong kulah lebbhi senneng ajhelling Ronaldo bein sebab aghamanna juughan depadeh sareng kulah ban gayannah neka sobhung se nandingin seh. Kulah ajelling lok coma dhari robannah bisaos, namong badha pan saponapan se pastenah kulah tengale antara epon, andhabbah ban carannah neka ka kaloarghanna jareya kadhinapah. Pastenannah la oneng sadhaja kan jha' lakaran tresna ka kaloargha.


Ustad Hannan Attaqi ruah mun a ceramah mak cek tennangah ka ateh, suarannah ben pole adem ruah ghi. Nyaman de'iyeh sang ngebey voice over neng soara instagram. Ban pole dhari panotoannah neka alos, tor masok ka ateh. Bannya, tokang ceramah jyah se atotoran amargha aghama tape lok akadhi Ustad Hanan Attaqi se manabi adhabu neka nge pasen dha' na' kanak ngodeh saenggha ustad aneka e sebbhut ustad gaul. Kalabhan badhanah ustad Hannan Attaqi jareya daddhi aghin sala settong motivasi odhi' para ommat sadhaja. Kalabhan badhana searan neng media sosial jareya sajhen kasohor tolesannah ban dhabunnah ustad jareya. Napah pole e sateyap dhabuannah neka a kandhung makna ban cekkak jaruah neng dhalem ateh. Daddhi se merenge jyah langsong tennang pekkeran.


Benyak kakanan instan se praktis tapeh teggih kandungan natrium. Oreng jeman satiyah benyak ghellu ngakan natrium se bede ning kakanan praktis otabe junk food. Kabenya'an ngakan junk food ghebey bheden obesitas. Mangkanah, pas bede diet ngakan se ngorangi natrium otabe buje. Nyamanah Eat Clean. Gaya odik riyah nerrap aghi gaya ngakan se sakunik eproses, misallah kakanan ghun e sangrai tanpa minyak, otabe e bakar sakuni' otabeh erebbos. Diet riyah biasanah ghun ngangguy bumbu sakunik. Tak benyak minyak ben tak benyak santen. Malaysian Family Physiscian aberiik saran konsumsi buje saben areh ghun ning sakitar 2.300 mg per areh. Mon nerap aghi gaya ngakan riyah, bisa ajegeh tekanan darah tak pateh tegghih.


Bhakto Agustusan e taon 2009 an jaruah oreng oreng. neng kampong jareya ngaddeg aghi lomba nyanyi lagu daerah. nah kaula neka e pentah kodhu norok lomba jaruah male mennang, amargha kaula senneng ban hobi a nyanyi tor reng oreng neka cek ngadukungah ruah. Lombannah neka teppak malam Sabtoh, kaula mangkannah la fokus a latean nyanyi jaeah la samengghu sabelummah lomba. Kaula mangkat dek lapangan perlombaan jareya marennah Maghrib ban kaula olle nomer urudhan se ka tellok jaruah. Sabelummah kaula la semmoh deg degan tapeh badha ummi se matennang kaula, akherrah kaula a nyanyi sareng sae ban bhagus Alhamdulillah. Pesertannah neka badha saketar 20 anak. Ban tiba pengumuman pemennang, alhamdulillah kaula mennang juara 1. Neka pengalaman se areggeh bhagi dhan kulah.


Kake mon andi' bannya' pesse, jha' ghung-nangghung entar ka kennengngan se genteng. Kake bisa dateng ka kennengngan se jhau sakale. Bannya' wisata se bada neng lowar naghara. Kake bisa entar ka Paris, nyongngo' Menara Eiffel. Otaba kake bisa entar ka Roma, entar ka roma raja se mereng. Kake bisa entar ka Jepang, nyongngo' kembhang sakura langsong bakto mosem nemor. Banne ghun jiya, se ramme areya bada keya neng Yunani, neng Aga Sophia e seddhi'en Turki. Tape bada settong se mon kake mare entar sakaleyan, kake terro entara pole. Kennengngenna bada e Mekka. Mekka dhaddhi pangaterrona bannya' oreng. Apa pole reng Madhura se pangeterrona cora' entar ka Mekka malolo. Neng Mekka aesse reng-oreng se bada neng sakabbhinna naghara. Coba' kake entar ka dissa. Sateya polana, se terro onggha'a hajji, kake ghi' nantos polowan taon. Abit. Mon kake terro taowa, kake bisa noro' travel ghabay Umro bhai. Pada dapa' ka Mekka ban Madina sakale.


Ghebey olle QR code neng aplikasi MyPertamina, bisa e lakonen langkah riah. Pertama, siapaghi dokumen KTP, STNK, foto mobel tampak pengghir, tampak ban, tampak nomor polisi ben NPWP. Duwek, entar dek situs MyPertamina lebet tautan https://subsiditepat.mypertamina.id/. Tellok, centang informasi "memahami persyaratan|. Empak, mon ghilok andik akun, pecek tombol daftar sekarang. Lemak, esseh data diri sesuai bik kolom se bedeh. Enem, dentek nyocokaghi data maksimal 7 areh lakoh. Pettok, mon proses le e setujui, pengguna neremah belesen lebet alamat email se le mareh e daftaraghi, otabeh cek status pendaftaran neng website secara berkala. Terakhir, mon le e konfirmasi, download kode QR ben sempeh ghebey ngelakonen transaksi neng SPBU Pertamina.


Manabi sampeyan onenge kan samangken teknologi la ampon cangghi ghi napah pole kan samangken komputer badha versi kennek'eng. Manabi sampeyan oneng laptop samangken regghannah bisa sampe' apoloan jutah taoh. Ngejjhit ghi ngejjhit sampeyan, melannah neka badha reggha gi paste badha kualitas daddhi lok asalan jaruah. Kalabhan dhari paneka, sampeyan kodhu onenge kadhinapah carannah mele laptop sabelum ngobange. Pertama neka, paste aghin peleannah sampeyan neka tojjuannah ghabay napah. Apah ghabay editor apah keng coman ghabay nugas biasa otaba hal se berre' laennah. Manabi la ampon oneng ghabay apahnah ruah, sampeyan kodhu tengale jughan budget ban obhang se ampon e seddhia aghin sopajha sampeyan lok takerjhat ka masalah argha.


Bahar ajenjiyen ben kancanah nengghueh bal-balan neng stadion degghik sore. Bal-balan jiyah lomba futsal antar santreh se Madhureh. Lomba jiyah ebedehagih polanah bedenah areh santri. Tiket nonton futsal jiyah gratis, aherrah bennyak oreng se negguh lomba bal-balan jiyah, ben areh mesteh rammeh bik oreng se entar negghu bal ben oreng se ajhuwelen kakanan ben jhenjhen edhissah. Degghik tim se amaen lomba futsal jiyah teppak pondhuk deri Al-Amin Songennep ben pondhuk Al-Asror Bangakalan. Andi se negguh bal jiyah keempak bik kancanah. Andi mangkat marenah bhejheng asar, numpak cek-bonceng sepeda  motoran ben kancanah. Depak dek kassah, futsal le emolaen olle lema belles menet. Andi ben kancanah pas ruh-keburuh nyareh kennengan se nyaman gebey negguh futsal jiyah.


kaula bhakal aberri' taoh cara otabah resep kakanan nyamannah Plotan Salak khas madhura. Plotan salak engghi ka'dhinto plotan otaba ketan se emassak sareng ghule mera saenghha aberna akadhi kole'eng salak, se eka'dhimmah salak paneka ikonnah kottah Bhangkalan. cara ngebey plotan salak engghi ka'dhinto, sedhiaghin plotan 1 kg lajhu dekkem semalemman, sedhiaghin ghula mera 1/2, bhuja, dhaun pandhan ban ghula paser sacokobbha, sareng parotan nyior. Cara pertama, salastarennah plotan edekkem otaba e begge semalemman, lajhu tana' plotan paneka. Tana' plotan paneka sareng ghula mera se ampon e sedia aghin, lajuh taburih ghule paser, bhuje ban dhaun pandhan. lastarennah massak korang lebbhi 30 - 45 menet. lastarennah massak sajhiaghi ka pereng lajhu tabureh sareng parotan nyior. Biasannah Plotan Salak paneka e kaangghuy ka acara rajeh otabah sakral.


Bulu tangkis otabeh badminton otabeh tepak bulu ajiah sittong bentuk apede se ngangghuy alat se bentok eng bunter ben andik beng lobeng e begien kol tokollah. Ben andik ghuk tegghuk. Alat riah e kenal bik nyamah raket se e maenen bik duwek oreng (ghebey tunggal) ben duwek pasangan (mon ganda) se saling alabenan. Persis bik tenis, bulu tangkis tojjhunah nokol bal maenan bulu tangkis, se nyamanah kok (shuttlecock) ngelebetin jering net male jheu deri bidang maennah laben se le mareh e tentoaghi ben berusaha nyegghe laben ngelakonen hal se padeh. Bentok pede riah e maenaghi bik kok ben raket, kemungkinan berkembang e Mesir konah sekitar taon 2000 taon lambek tapeh kiah e sebbhut e India ben Republik Rakyat Tiongkok.


Bede kiya lomba manah se cokop terkenal sateya. Lomba riya jhet ta` pate ngoras pello enga lomba laenna. Bhidhe mun manah jhaman lambe` se tojhuanna berburu keban, mun sateya pera` ghebey lomba malolo. Lomba riya ta` pera` ghebey lalake`, bebini` kiya ye bede lombana.Mun dari manfaatta, panahan riya ta` pera` alatih konsentrasi, tape bede selaen ye ruwa nguataghi bhadhan bagiyan attas enga` bugghig, dada ben bhahu. Marena bisa ngontrol keseimbangan bhadhan. Katello` alatih mata ben tangan ma` le bisa teppa` pas abhidhik sasaran. Kaempa` bisa alatih kasabbharan panengnga target kodhu bisa teppa` ben pole manah riya bisa maelang stres alias sompek.


Lambe` pas engko` SMA, molae bede ekstrakurikuler manjhet tebbhing e bakto kelas 2. Engko` aslina terro norok a, tape engko` ta` ende` panengnga gi` bede rassa tako`. Aslina ye menantang ben seru sara, tebbhing-tebbhinganna ye ta` pate tengghi sara, ta` depa` 10 meter. pera` se e pekker mun ta` serret talena pas e attas tako` locot. Ye mun de` ade`na bede ekstrakurukuler riya e sakola`an cokop bannya` peminatta, polana ye pade terro nyoba`a nak kanak, tape bit abit tambeh sakone` panengnga la cokop tao rassana nak kanak beremma ongghe e attas kadhibi`. Ta` lake` otabe bini` ye pade bannya` se terro nyoba`a. Coma akhirra lomba e tingkat kabupaten gi` tade`, bedena pera` tingkat nasional, sehingga pera` sakadher latian malolo, tape tade` perkembangan ka arah lomba tingkat nasional ma` bede pengalaman anyar maksoddhe wa.


Hologram arowa teknologi se bisa eyangghuy ghabay bannya' bannya' tojjhuwan senga' neng pendidikan, neng-sennengngan, ban usaha. Dari Hologram, arowa bisa ekatela dari jhau maske bharangnga ta' semma'. Arowa bisa ejhelling 3D ban imersif. Arowa egharap ma'le bisa sajan semma' bi' oreng se negghu otaba ajhelling. Polana Hologram arowa bharang se tera' se bisa merri' bannya' ghambhar ban bisa langsong epece' dari ghambar se kalowar ajiya. Pece'en rowa padana egharassa polana bada ghambhar se kalowar. Ghambhar senga' makalowaraghi diagram, tabel, ban samacemma. Bada hape se andi' program ajiya. Arowa kalowar neng attas hapena. Kalowar se pada bi' layar hape keya dayya ro.


Pan saponapan parsiabhan kaula sareng kaloargha sabelum ngadepaghin tellasen Agung. Ghi mun tak laen nyiapaghin palappa ghebey massak rajeh. Manabi tellasen lakar la pasti heboh se terro ngarayaaghinnah tellasen jareya sareng tretan. Sabelummah tellasen ghi apokpak ruah se amassa'ah. Ebhu biasannah la ampon nyiapaghin palappa ban se laennah nyiapaghin jukok'eng. Manabi neng roma teppak gulagguna jareya a yap siyap motong ajhem ban ngelotek tellor. Ban lok kalep a ghabay salad buah. Pokok manabi telasenapah bein dibuh sarah. Sebab bannyak ghellun se ekamassak se ngakan jughan bannyak tor se alakoh korang. bannya'an se ngakan daripada se alakoh tretan, tapeh senneng kyah amargha neka momen areggeh.


Kompor mon e anghyu ben areh pasti benyak bekas minyak, lemak ben kotoran kakanan se laen. Ajhegeh kabhersean kompor padeh kiya moso ajhegeh kabhesean kakanan se e pamasok dhe' delem bheden. Senyatanah ghempang abhersean kompor. Se parlo e lakonik ghun sittong, bherseean ghelun area kompor moso re-kareh kakanan se gheggher otabe dumpa moso tisu otabe moso kain lap. Mon la bherse dheri kakanan, ngalah tisu se la eberrik krim pembersih dapur ben kompor. sala sittong merek se bhisa e aghuy nyamanah cif. Tisu se la eberrik krim riah pas osap aghi dhe' sekeliling kompor sampe' minyak ben lemak se cekkak elang. mon bede kakanan gheggher se ghi' cekka' bisa aghuy sikat gigi se ghebey khusus depor. lap teros sampek bherse aghuy lap kering biasah. Mo la ebhersee'en, kompor bisa e anghuy pole delem kaadaan bherse.


Selanjutteh, ngonsumsi jhukok jiah bhagus ghebey perkembangannah bhejik. Jhukok jiah soghi bik accem lemak omega 3 ben omega 6 se penting ghebey perkembangan sel-sel otak neng bhejik. Atorok dek sittong studi se e lakonen bik Universitas Tohoku neng Jepang, accem lemak neng jhukok kiah bisa nyegghe anak ngalamen tingkat kecemasen se bi-talebbi. Nomor tellok, jhukok bisa ngorangen resiko diabetes. Tegghinah kadar lemak jenuh neng dhaghing mera ngebey berrek bhedhen ampo atamba. E bhendhingin bik jhukok, selaen soghi protein, jhukok ketelak eng ngaselaghi kadar ghuleh se lebbi dhiddhik tebhenah bisa ngorangen resiko diabetes tipe 2. Terakhir, jhukok kiah bisa nyegghe kanker kolek.


Samangken teknologi la ampon canggih sadhaja ban sadhajana neka la serba digital kabbhi. Mela dhari ka'dhinto sampeyan kodhu oneng manabi kamera neka sala settong aat se maghebey kennangan otaba memori paleng sae abadhi bhakto se lok bia e olang kadukalennah. Mela dhari paneka, kulah ka sampeyan parlo maoneng aghin, melanah pan saponapan kamera neka lakar bedeh tehnikkah manabi terro foto se bhagus. Mon sampeyan terro onengah jregen se bisa a maen sareng kamera ghi kulah ghaduwan chanel jughan se maghabay sampeyan bisa a maen kamera DSLR jaruah se maghabay ghanteng ban nga blur neka neng budhinah otaba bagrounah jareya, saenggha a bisa a foto sapuassha.


Puding sala sittong ghu'-ghenggu' se sehat. Puding bisah eghebey kakanan panotop. Carah aghebey puding cokop ghempang. Kita ghun cokop nyiap aghi bubuk puding instan se bennya' ejhuel e toko  ben aeng. Riyah caranah aghebey puding. Pertama,  siap aghi bubuk puding instan, biasanah puding instan jiyah la badha gulenah deddih ta' osa tambeih guleh. Terros totta' aghi aeng korang lebbi 500 ml ka panci. Se katello', campor aeng so puding instan terros gheluy sampe' acampor. Salanjutteh,  massak camporan ghelle' ka apoy se seddheng sambih gheluy.  Mon la ngalkal, panengneng korang lebbi 3 menit. Mon la bek cellep, puding siap e cetak. Kita bisah nambeih wek-buwek en e attasseh puding se la e cetak. Se terakhir, sabek puding ka delem kulkas 2-3 jem. Puding la siap e nikmatih.


Telloh areh lastareh dhari Lamongan, kaula ban kaloarga meyos ka Pacet ghabay piknik selama 2 areh. Entar ka Pacet neka terro nekmataghin pernannah Pacet ban meyos ka kebbhun petek buah. Wa' buwa'an neng kottah Pacet neka lakar la gher-seggher, napah pole bisa langsong epettek neng kennengngah ban bisa langsong e kakan. Sore entar ka kebun petik buah, sampe' parak malem neka abelih ka Vila ghebey a bhejeng maghrib ban yap siyap ghabay kar bakar. lastareh a bhejeng maghrib ban Kar-bakar, saketar pokol 9 malem neka, abdhina sareng kaloargha meyos ka loar entar ka Susu Murni se badha neng adha'eng gang. Ngenom e ka'dhissah ma anga' badhan , saketar pokol 11 malem baru abelih ka Vila pole.


Setiah riah tarif listrik le ongghe. Mon kita lok bijaksana delem ngangghuy bennyak perangkat elektronik neng roma, maka lok heran mon taghien listrikkeh kiah ongghe. Mon le ngangghuy listrik penter, biaya se kodhu e keluaraghi ghebey melleh token listrik bisa nyokobhin kebhutoan bisa atamba kiah. Sala sittong perangkat elektornik se nyedot bennyak energi listrik jiah air conditioning otabeh AC. Mon kita lok ngerteh cara ngangghuy AC se bhender, ajiah bisa amarghe AC dheddhih se nyombheng angka paleng rajeh neng biaya taghien listrik. Ghebey ngehemat, pertama kita kodhu andik sistem sirkulasi udara se bhagus. Keduek, kita bisa angghuy taneman neng sekitarrah roma male naong.


Engkok setiyah eyajek tang bapak bik tang mamak entar dek Paciran Lamongan. Tang oreng tuah, entar dek kassah polanah entar alabet dek guttenah tang bapak se tadek omor. Engkok bik tang oreng tuah lok ngenep, mangkanah mangkat deri lagguh depak dhissah jiyah segilok'en duhur. Neng romanah se kepateyan jiyah, bennyak tretan deri tang bapak bedeh sepoponah ben anak'en sepoponah jiyah. Neng kassah le eberrik ngakan ben nasek bik jhukok. Semarenah jiyah pas amet mole, teppak ajhelenan mole jiyah tang bapak bik tang mamak pas gik nyepper dek berung Soto lamongan se paleng terkenal ben nyaman. Antrenah cokop lanjeng tapeh lok sampek adentek abit kiyah.


Ta` lengkap mun lan-jhalanan ka Sorbhaja ta` nyepper ka restoran solaria. Ye, salah settong se terkenal salaen nyaman, halal kiya ben macemma banyya`. Restoran solaria se terkenal salah settongnga e daereh Genteng. Rassa khas kakananna solaria se ta` aobah, pagghun nyaman, ca`na beberapa pelanggan se ampo melle edissa`. rassa nyaman, regghe cukup bersahabat. Mulai dari menu cem macemma bihun, mie ayam, nase` ghuring, nase` tobung, sampe` macem ola`anna ajam. rasa nendang ta` kera ma kecewa pembeli, salen ruwa pelayanan pegawainya ben sekatta alayani oreng se melle bhagus kabbhi. Menu andalan se paleng bannya` peminatta iye riya "Nase` Tobung Ajam Mentega".


Manabi badha oreng laen se ghaduwan hobi nyanyi, adhandhan, tape Kaula ghaduwan hobi aseberse roma, anapah mek aseberse roma daddhi hobi ? sobab maghabay tang ateh bunga lastarennah sadhajannah rengkes ban rapi. Bahan lagguh kaula neka asapoan kamar, merseen kamar, nglabhin ban natah Olang essennah kamar, lanjut ka doang tamoy ban sadhajana Essen Roma pokok eng manabi ghi lagguh jariya. Nah agak siangan sadhajana pikakas molae e rengkessen ban molai nerabhin odhi' simpel ruah, bharna se Lok e kaaghuy lebbhi sae e bhuang Bein.  Lastarennah dha'neka pokol 4 sore asapoan pole tor ngeppel kalangan nyeram taneman. Daddhi Kadhineka aktivitas Mon badha bakti Loang Bein seh.


Dhing amaen ebbal raja, se parlo eghiba tanto ebbal. Tape ta' wajib keya ngeba ebbal neng lomba-lomba raja. Polana neng bhan addhuwan jiya, biyasana ebbal areya la bada dhibi'. Ta' osa ngeba. Tape ebbal reya bisa aghuna keya ka dhibi'en otaba team ma'le bisa dang-tendangan neng lapangan. Banne ghun dang-tendangan, kadhang pelate rowa nyoroan oreng laenn ma'le bisa maen ebbal neng tengnga lapangan sabellun addhuwan emolae. Biyasana lako per-operran bi' sakanca'an. Mon giper biyasana esoro gha'-migha' otaba ngangghuy cara migha' se salpa' ban sepa' ma'le ebbal ta' ghampang ellos dari tanangnga. Giper rowa biyasa angeba sarong tanang ghabay pengaman. Ma'le tanangnga ta' potong otaba melkot capo' ebbal dhing etempak muso.


Kalabhan samangken nak kanak ngodeh jareah la ampon e patobhuk sareng negghuk hp, daddhina jareya lakar cek mlarattah e pakon mandih apah pole e soro a pede lekkah, lok kerah endek tretan. Padahal jhek ghun a jhalan lekkah lok kabesah sama sekaleh ban arassah cek berre'eng ruah manabi e soro. Tapeh mon soro nengghu hp duh cek sennengah ruah, sebab hal jareah lakaran lok bisa e langlang pole. Padahal sampeyan onenge manabi oreng se a pede neka bhakalan ghaduwan omor se lebbhi lanjhang, sebab olahraga jareya bisa malanjhang omor amargha sala settong carah a jhaga kasehadhen se ampon e parenge sareng sakobesah. Mela dhari jareya lantaran sampeyan lok kengeng manabi sadhajana sakek, toreh a pede tekka'ah ajhalan neng roma lekkannah.


San la ampon rassannah norok lomba se eka'dhimmah jareya temasok nantang kulah rassannah neka lakaran la senneng ban terro norok ah lomba pole. Lomba arum jerram neka sala stetong lomba se eka'dhimmah kulah kodhu ghaduwan tem se kompag ban tem se eka'dhimmah jareah lakaran pa genna ruah ban temasok tem se kodhu ghaduwan rassah semangat se tengghi. Melanah dhari paneka, rassannah jyah lakar lok cokop settong bhein ban sadhaana kodhu gellem ban bengal menanganghin lomba paneka. Sala leh labennah sareng aeng ban kulah bhakto jareah lok taoh ngoy langngoyyen, saenggha keng coman cokop ngandhalaghin pelampong jaruah sopajha lebbhi aman teppak amaen.


Buwe dhuwek otabeh jamblang sala settong buwe tropika se la rang-rang e temmuh. Padahal buwe dhuwek andik benyak manfaat. Benyak oreng se lok taoh dek ka robenah buwe jiah polanah rang-rang atemmuh. Buwe dhuwek mun ejelling padeh bik buwe anggor robenah. Andik sekot abek bunter ken semmuh lanjeng, okorannah rah-kerah settong sampek duwe cm. Mun ghilok massak buwe jiah andik bernah biru, semmuh massak aobe bernah abek mera, san la massak aobe deddhi bernah bunguh. Buwe jiah mun e kakan andik rassa celok ben bedeh aingah. Degingah bedeh serattah ben bedeh bighinah se abek rajeh e delem buwenah. Mun ngakan, colok pas a bernah bunguh.


Teppak areh Menggu kaula sareng kakak meyos ka Stadion abadhi melleh rojeh cingor. Rojek Cingor paneka kakanan se paleng e kasennnenge sareng Kakak kulah paneka. sebbhut bhein Roni. Lagghuna saketar 10.00, Abdhina sareng Kakak mangkat nompak sepeda motor. Dhepak neng Stadion saketar 20 menedhen dha' neka. Lajhu entar ka bharung Bu Rinjani. Rojek Cingor se paleng e kesennenge Kaula sareng Kakak neka e dhalemmah bannyak essennah. badha topak, sayuran, tahu, tempe, buah, kerupok melenjuh, ban kekel. Badha jughan se menta jilennah sapeh. Ghabay regghannah cokop 15 ebhu, ban paneka manorot kaula ampon la standart, napah pole ghi' etamba es teh secara gratis.


Sateya bannya' macem bajhan. Bhaja raja bajhan kene'. Bada bajhan se dari seng tebbel, bada keya se dari alumunium. Biasana se dari alumunium katon tegghel dhingla bannya' merre ka apoy. Maske dari alumunium, kadhang babana bajhan legghis celleng. Keng mon abit otaba bajhan areya etegghu' ka oreng se ta' paraten, ta' kera langsong ebherse'e leng-cellengnga. Paleng epenneng sampe' babana bajhan areya alpo' polana bannya' merre ka apoy. Mon la dayya, karo se melleya pole. Mon lakena ta' andi' pesse, karo se ngamogha. Anyam-ngaranyam monla ta' eberri'. Nyatana bajhan ajiya tada' otaba rosak marghana dhibi'en se ta' entos merse'e. Sengka ghaggharra.


Bheden parlo benyak vitamin ben mineral makle bisa sehat. Tapeh benni ghun vitamin ben mineral, tapeh protein ben karbohidrat kiyah. Benyak ngakan protein aghebey beden sehat ben mabhegus ka kasehadhen otek. Protein bisa e ka olle dheri benyak ngakan jhuko'. Ngakan kakanan se seimbang bisa ghebey bheden olee gizi se seimbang kiyah. Benyak ngakan jhuko' bisa madheteng benyak ka ontongan, salah sittongah maghebey ceppet beres mon mareh oprasi otabe mon bede se lokah ning bheden. Kakan kabhi jenis jhuko', jhek le-mele polanah manfaatdhe padeh bhegus. Keng parlo ngasteteh, mon andik alergi ka seafood otabeh jhukok. Biasanah oreng se andik alergi riyah tak pateh bisa benyak ngakan jhukok.


Bede kiya cara mun terro nyerranga se teppa` pas amain voli, tape ye kodhu e laksanaaghi bhan are ma` le dhaddhi bhagus pas pertandingan. Pertama ajhar carana awalan nyerang, ye ruwa bede se pera` alangkah settong otabe du langkah. Kaduwe` alakone tolakan, ye riya ambu` sakejjhe` mapade ben datengnga bal se teppa`a pas alonca`. Katello` ye alonca` pas bal e rakera pas etokola. kaempa` ye lonca`. pas pas ra kera e ade` otabe semma` ka cetak pas tokol pas santa`. Mun la lonca`na tengghi bal bisa epolang apa ca`na abe`. terakhir ajhar carana toron dari lonca` jhe` langsung ngadhilbas ben saromben, pajhauh dari net, panengnga mun mepet net bisa mate ben nilai ghebey labanna.


Lalakon acocok tanem bisa e arteaghi lalakon ngelola lahan ben cara nanem bhibhit se e olle dari ghi bighian, bhungkana taneman, umbi, ben dari cangkokanna sampe` bisa ahasillaghi kembhang otabe wa` buwa`an.pas bajana panen. Cocok tanem riya kalakoan utama masyarakat Indonesia. Sampe` Indonesia ekennal ben nyaman naghara agraris, panengnga sabagian raja lakona dhaddhi petani ben lahanna luas. Ta` heran mun penghasil bherras paleng raja Indonesia, tape sayangnga ma` bisa lahan raja kalah ka Thailand. Indonesia gi` ngala` bherras dari naghara laen. Apa ye polana la bannya` se aobah dhaddhi perusahaan lahanna, pas lebbih senneng alako neng kantor etambhang dhaddhi petani.


Apede otabeh aktivitas fisik sebaikkeh e lakonen rus terusen ben teratur. Kegiaten riah kodhu e lakonen sesuai bik kemampuannah kita dheddhih nak kanak. Misallah lok toman keloppaen amaen sepeda sabbhen sore. Amaen jeng lajengan, kak berkak'an, ngebhentoen oreng tuah e roma, ben termasuk aktivitas fisik se bhagus ben nyenengen. Polanah aktivitas fisik jiah andik bennyak manfaat. Ajiah ngebey otot otot agerak ben lang tolang saling atabrakan. Ajiah ngebey otot ben tolang sehat ben tombu secara beccek. Kita bhein dheddhih sehat ben atamba tegghi. Selaen jiah teppak ngelakonen aktivitas fisik, jantung mompa dere lebbi bennyak. Polanah mompa lebbi bennyak, jantung dheddhih atamba kuat.


Tayo lulus dheri ujien masok sakolaan. Moso ayanah tayo e tanyaghi mintaan hadiah apah. Tayo ajheweb mon terro HP merek samsung kaluaran anyar se bisah e lepet. Tayo ngocak ka ayanah mon misallah cek terronah ka HP jeriyah. HP nah Tayo se sabellumah lakar merek Samsung. Tayo la taoh mon HP merek samsung riyah bhegus mesinnah ben tak ghempang rosak mon misallah tak sengaja ghegger. Samingguh samarenah ujien, ayanah tayo pas ngajhek ka konter HP ghebey nyareh HP se e katerro moso Tayo. Ghen lamareh alengleng saarean riyah pas nemmoh ning gerai resminah. Tapeh ternyata bernah HP se e katerro tayo riyah tadek, ben kodduh nantos ghellun sabulen dheri pabrik.


Odeng, dhedhi sala sittong seafood se e ka dhujen reng-oreng. Melle odeng bisa e pasar otabeh ning supermarket. Odeng riyah abek amis dheri jhuko'. Reng-oreng se tak kuat moso amisseh odeng, bisa melleh odeng frozen se la abek massa'. Biasanah odeng frosen riyah e rebbus sakejje' makle satenga massak ben tak beuh. Salah sittong jenis odeng se biasah e ghebey frozen riyah odeng jenis windu. Odeng riyah anid nyaman laen engak black tiger. Satiyah, odeng riah molai rang-rang  ejhuel polanah petmbak abek malarat a budidaya odeng riya. Odeng riyah ghempang mateh ben kenning penyaket. Odeng se serring e budidaya satiyah odeng pote otabe vaname.


sateap areh Menggu, abdhina sareng reng seppo biasaannah meyos ka bharung makan, amargha ampon daddhi kabiasaan ngakan e luar samenggu sakaleh. Sore neka, kaula, rama sareng Ebhu meyos ka sala settong restoran neng Malang. Dhari panampilan restorannah e sangghu restoran elit ban kakanannah nyaman. nah, lastarennah kakanan rabu. Duh ma cek lok nyangka sama sakaleh ban terlaluh ghaduwan ekspektasi se rajeh. rassannah korang sae ban kalarangan. Se paleng ngacewaen neka, pelayanannah korang sae ban andhap. Se jam abdhina sareng kaluarga adha'ar e ka'dhissah akherrah lajuh langsong mole ban jerreh tak melleh pole. Ban e tengnga jhalan epon kaula sareng kaluarga neka akherrah ngakan pole neng kennengan se lebbhi sae.


Bedeh se ngocak shutter speed kamera mirrorless lebbi cepet deripada kamera DSLR. Jiah lakar bhendher. Tapeh DSLR andik kapasitas phase detection ben metering system se lebbi handal. Ajiah ngebey DSLR bisa ngelakonen tracking objek otabeh viewfinder se lebbi akurat ghebey ngebentoh delem ngisolasi objek se hedeh encer, terutama delem ngalak objek ghember agerak / in action. Contonah foto kegiaten olahraga otabeh action se parloh shutter speed cepet bik ngisolasi objek se solid. Ghebey shutter speed se e perlambat, bisa merrik efek blur otabeh mala mesittong bik bennyak objek ghember se agerak. Ariah kadheng e angghuy ghebey moto landscape se objekkeh agerak.


Nase` ghuring termasuk de` daftar kakanan se e sennengnge oreng Indonesia. Nase` ghuring aria menu se paleng ghampang aghebeyye. Oreng bengkoan bisa kabbhi aghebey nase` ghuring, apapole nase` ghuringnga restoran ternama, bannya` variasina. Salaen ghampang aghebeyye, ghampang kiya bahanna ben sekat mun aghebeye. Kabbhi kalangan entah ruwa ekonomi menengah ka babah sampe` ekonomi menengah ka attas senneng ka nase` ghuring. Mun bannya` variasi jhuko` bi` palappana biasana tambeh nyaman. enga` nase` ghuring cem macem jhuko` tase`, nase` ghuring hongkong, nase` ghuring jhaba, ben saterossa. Paleng nyaman ngakan ebakto sarapan lagghu ben ngakan malem. Menu se paleng ghampang ghebey sarapan sabellunna mangkat alako otabe sakola.


Setiyah bedeh acara ngelencer dek kennengan Selecta, Batu Malang. Engkok norok kiyah margenah riyah acara sekolah se ekhusussagih dek kellas enem se parak leppasah deri SD. Engkok mangkat se bis bik tang kancah sekellas, kareppeh engkok ngebeh tang kamera gebey foto-foto neng kassah bik tang kancah ben guruh, polanah se andik kamera semmo genteng neng kellas keng engkok bein. Tapeh berik teppak mentah ijin dek mamak engkok lok ebegi ngebeh kamera dibik kocak'en engkok gik kennek ben orengah loppa'an ben pole lok rengkes, takkok'en kamera jiyah elang mon etegghuk engkok. Engkok awallah ngambul polanah lok ebegih ngebeh kamera jiyah polanah engkok le mareh ajenjih dek tang kancah mon ngebeh kamera jiyah.


Neng roma sajjhek badana messen sassa, engko' ma' tamba sengka'an mon tareppa'en bannya' sassa'an. Kadhang bharang ekaghabay masengka manossa ka kalakowanna. Senga' messen traktor, se ta' nambhu etegghal bi' reng tane. Pada bi' messen sassa ajiya. Ghun eccopaghi la eghulek dhibi' bi' messen. Kare neng-enneng bhai neng amperra. Narema beressa. Neng messen sassa jiya keya bada pangerrengnga keya. Dhaddhi ta' osa ejhemmor neng panassa la pagghun kerreng dhibi' bi' messen. Ghun engen-angenaghila kessap sakalengada'. Ta' osa kobater mon andi' messen sassa jiya. Paleng kobaterra dagghi' monla rosak messenna. Hahaha. Bannya' macem merk se ejhuwal bi' oreng. Mon tang andi', eee... banne andi'en engko'. Maksoddha andi'en emma'. Arowa ngangghuy Sharp.


Manabi e Madhura oreng bannya' ta' tao jha' oreng Hindu reya andi' are raja se esebbhut kalaban Nyeppe otaba Nyepi. Oreng Hindu ebakto are paneka bhakal ta' kalowaran sakale dari kalengghiyanna otaba romana. Amargha Indonesia dhimen paneka sadhaja aghama epon Hindu maka kantos samangken bada oreng Islam se kadhang ngalakone Nyeppe naglngeng kaangghuy masemma' aba' ka se Kobasa. Polana  kadhang oreng Islam se kadhi paneka aromasa dhunnya paneka tada' artena sama sakale. Odi' ehososaghi ghun da' ka Dad se maha Kobasa se adhaddhiyaghi alam ban essena. Ta' kalero ban paneka mala bhaghus kaangghuy ajaga iman dari ghudhaan ban fitna dhunnya. Biyasana oreng se semma' ka Allah paneka emoljaaghi sareng Allah kalaban emoljaaghi sareng manossa se jumlaepon bannya' kaangghuy acabis ban nyo'on petodhu kaangghuy kabhaghusan otaba nyo'on barokah kaangghuy kaodi'an.


Ghebey awisata ngangghuy peraoh, oreng bisa nyewa peraoh neng kennengan wisata otabeh nyewa paket perjalanan deri agen wisata. Hedeh kiah bisa mele jenis peraoh sesuai bik kabhutoan ben katerroan, molaen deri peraoh se cuma bisa e angghuy ghebey ngapong neng songai sampe peraoh se bisa depak dek tengnga tasek. Selaen nyewa peraoh, hedeh kiah bisa merhatiaghi beberempah hal seghilok eng awisata ngangghuy peraoh, akadik ngibeh perlengkapan pendukung kadik pelampung, capeng, ben lotion ghebey ngelindungin abek deri sinar mata areh. Hedeh kiah kodhu merhatiaghi kondisi cuaca seghilok eng awisata ngangghuy peraoh male lok dheddhih kejadian se lok e ke'endek'in teppak awisata.


Pertama kalina engko` ngakan dhurin pas telasa reyaje neng e compo`na tang Guru e Sorbhaja. Aruwa pun terpaksa ngakan, terro nyoba`a, arapa? Bauna ta`pate nyenga` soalla la abit bede e kulkas. Engko` nyoba bi` tangan se notop elong, ma` le ta` nyium bau sakale. Atekadaghi ghebey nyoba` ngakan dhurin. Pas nyoba ternyata tade` rassana, tape pas tanang e ocol dari elong, bauna begh arassa ta` nyaman, langsung marena tade` dhurin secuil, langsung ka jedding, mual. Buhg, ngota`a rassana. Aslina ta` terro ngakan pole, tape terrona ye mun bisa senneng ka kakabbhi kakanan. Ruwa pertama kali ngakan dhurin sampe` sateya gi` ta` terro ngakan pole.


pengalaman berkesan Bhakto preien engghi Paneka ajher nyettir mobil. selama du mengghu Paneka kaula fokus ajher nyettir mobil. ternyata manabi terro onenga nyettirobil Paneka koncinnah filing pe oke ban Lok usa tegang sareng aeekap kalem. Manabi dhabunna kulah nyettir mobil neka padannah sareng nyttir motor tape tergantung bersimbah, badah se manual badha se matic. Manabi manual ghi ngangghuy koplingan manabi se matic cokop gas ban rem. Sampeyan kodhu ghu-ongghu ngangghuy ateh ban ta' olle egois otaba karebbeh dhibik Mon nyettir. Hal neka kodhu emrateaghin kadhinapah kita neng jhalan, egois napah bunten. Daddhi bile'eh nyettir kodhu ngangghuy ateh ban pekkeran jughan.


Sala settong le olle kakanan khas Madhura tarotamannah Bhangkalan engghi ka'dhinto Dhinajuh. Kakanan roteh se ampon kasohor dhari lambannah ban daddhi ikonnah masyarakat Bhangkalan ghi coman jareya. Sampeyan se dhari Sampang, Pamekasan otabah Sumenep bisa ngibange kik dhari Dinajuh neka kalabhan lebhat online bisaos. Bisa sampeyan order sabelummah ban eanterren Sampek ka Sumenep. Namong saran kulah manabi ngibange ghi bannyak sakaleh male tak berrek ka ongkir sebab ongkirrah ryah se maghabay larang. Aslinnah kik panekah reggennah mak coma 75 ebhu namong Mon e kerem ka Sampang sampek Sumenep bisa atosan ebuh mun keng mellennah coman sebogih Bein. Ghi manabi kulah nyaranen melleh pabennyak sekaleh sopajha taoh le ollennah dhari Bangkalan.


Sala sittong cara ghebey ngelakonen analisis peluang usaha ajiah lebet ngangghuy metode analisis peluang usaha SWOT. Metode analisis peluang usaha jiah cokop terkenal ben ghempang e laksanaaghi. Analisis peluang usaha SWOT ajiah singkatan deri Strenght (kekuatan), Weakness (kekorangan), Opportunity (kesempaten), ben Threat (anceman). Strenght ben Weakness ajiah faktor se asallah deri delem perusahaan, mon Opportinuty ben Threat ajiah faktor se meddhul deri luar perusahaan se tentonah lok bisa e kontrol. Para pakar nganjuraghi ngangghuy metode riah e delem nganalisis peluang usaha otabeh bisnis marghenal selaen ghempang, metode riah kiah bisa e aplikasiaghi dek bennyak jenis usaha, molaen deri se mikro sampe se raksasa.


Sabegien bennya' oreng ghita' taoh manfaatteh aeng pote delem nyegge panyaket se bahaya. Mangkanah kita koduh taoh manfaatteh aeng pote ghebey bheden. Bedhennah manossah aesseh korang lebbhi 70 % cairen. Tapeh riyah akorang ketika kita akolakoh otabeh akegiatan. Tapeh hal riyah bisah egente'eh kalaben ngenom aeng pote sacokoppeh. Deddih manossah parloh aeng pote ghebey ajegeh cairen e bheden. Polanah mon cairen riyah akorang, maka bennya' penyaket se bisah masok ka bheden. Manfaatteh aeng pote bennya' sarah. Sakeng bennya'en mon e bahas tong-sittong tadek marenah. Sala sittong manfaatteh aeng se paleng ghempang riyah maelang rassah pelka', abhentoh abherri' energi ka ora', ben meccaeh sendi sopajeh tettep lemmes.


Hidroponik ariyah cara a tanih se manfaat aghi aing ben tak aghuy media tana. Metode tanam riyah cek merhateaghi nutrisi dheri aing se eolle ka'-bhungkaan. Kabhutoan aing bik metode riah lebbi sakunik dheripada mon angghuy media tana. Metode riyah pertama kaleh e temmoh moso W.F. Gericke dheri University of California ning taon 1930 an. ARiyah korang lebbi nutrisi se ekabhuto ka'-bhungkaan se anghuy metode hidroponik, nitrogen, fosfat, kalium, kalsium, sulfur ben magnesium. Metode riyah kiyah bisa dhedhi alternatif a cocok tanih mon tak andik lahan tana se benyak misallah engak ning daerah kottah se tak benyak tana kosong ghebey a tanih.


Oreng se andik bakat agember otabe ngelukis riyah bisa manfaatagih jiyah gebey salah settong usaha. Usaha se naberagih jasa agember kaden karikatur kaangghuy hadiah dek oreng laen. Usaha deiyeh bennyak peminattah polanah kado gember foto riyah lebur ben bennyak oreng senneng, Mangkanah jiyah mon andik bakat jiyah bisa egebey usaha, modallah kiyah coman kertas, ben alat gember otabe lukis. Mon oreng se pessen bisa etambahen pigora mon terro, argenah lukisan deiyeh molaen deri tellok poloh lemak ebuh sampek seket ebuh. Argenah cem-macem bisanah nyesuaiagih bik sossanah gember se epessen. Usaha deiyeh bisa deddhi usaha sampingan se ekalak teppak bektoh kosong. Apapole mon osom oreng wisuda gember hadiah deiyeh riyah pasteh bennyak esareh ben oreng. Mangkanah usaha riyah bisa cah-kancah coba mon lakar andik bakat agember.


Bede pole se ta` kala rammi, ye ruwa es nyior ngode. Sapa se ta` seneng ka es nyior, aeng nyeor se e tampong pas e campor gule cair ben essena nyiorra se ngode. Mun nyior ngode, essena nyior lembu`. Jhaman sateya, es nyior bede se nambei ben susu kental manis pas eberri` coklat, kurma, krim ben rasa-rasa. tape paleng bannya` oreng pagghun senneng se asli (original) soalla cita rasana seger. Ta` lagghu, aban sampe` malem bede bhai oreng ajhual es nyior ngode. Regghena korang lebbih Rp 8.000,00, bede kiya es nyior ejhu. Nyior ejhu riya nyior obat, ye manfaatta lebih bannya` dari nyior biasa. Mun e kota raja, regghena es nyior ngode sekitar Rp 25.000,00, polana jarang etemmoaghi.


Oreng benyak bingung dek kah tomat polanah ajiah masok dek ka delem buwe apa dek kah yor-sayoren. Arapah mik bingung polanah mun ejelling derih sekottah masok ke delem buwe. Selaen jiah lambek bektoh abad ke sanga beles, bedeh se a briungan a bahas tomat masok ke delem buwe apa sayoren polanah ajiah andik kaitennah dek kah pajek se e bejer. Mun buwe lok kenning pajek, mun sayoren e kenning pajek sepolo persen kaanghuy impor. akherreh e berrik potosen mun tomat ajiah masok ke delem sayoren. Polanah oreng benyak a ghuna aghi toat kaangghuy a massak sayoren engak mun a gebey sop, sandwich,otabeh salad. Manabi e yangghuy dek kah golongan we-kuwe rassanah rang-rang etummuin.


Jar-kalenjar maso kalowarga apa pole ana' bine ka kennengngan nyaman ban ta' kobater mon lapar. Entar ka pengghir sereng Jhumiang reya ta' kobater. Mon lapar ekennengan bisa melle rojha' otaba campor. mon lapar e jhalan bisa melle campor lorjhu' se dhaddhi kakanan asli magharsare e Jhumiang. arghana keya ta' larang ban ta' kera kasta mon jar-kalenjar ka dissa. Tape mon nyambi ana' kene' kodhu ce' tengatena polana tako' ghagghar dari tengghina pas eyanyo' omba'. otaba amaen beddhi pas sokona ecocco' bhelleng otaba duri. polana beddhi tase'en ta' bherse ban ta' pate karabat magghi la ekarces. Keng bhaghussa bisa ngajhari ana' parkara bulung seerabat ban ebuhdhajaaaghi maso magharsare. Bulung reya bada duwa' macem, bada se ekaghabay rojha' ban bada se ekaghabay camporanna es. Tape bulung reya bahan dhasarra goder.


Bede kadhaddhian pole pas amain voli, marena ekenning muwana engko` ruwa. Engko` narema serangan pole dari laban. La mare ekenning muwa, engko` nangkal serangan angghuy model tangan pas enga` bal attas, tangan mekar wa. Pas tao nga`ruwa salah, engko` akhirra jempol sebelah kanan langsung kretekan munyina ben mengsle. Ongghu benni sake` pole, tape nyo`nyo` ta` mare pas ta` bisa abeli. tape engko` nengenneng ta` abele ka reng tuwa, ta` e oro` kiya, pas bhuru beres SMA kelas 2. coba`, nahan ta` bisa e cetot saabit 2 taon. Ongghu sake` ben nyilo sara. Ta` bengal ngoro` ben abele, soalla mun e oro` bi` tang Bapak ye sake`na sara bisa acerreng kiya engko`.


Oreng a massak setiah jen gempang kabhi. Engak mun ngocek pelappa setiah ngangghuy alat se ekocak blender. Alat jiah e yangguhuy mun terro mealossah pelappa. Blender jiah alat se e colok ka lestrek. Sekottah blender e bebe jiah mesennah kaangghuy kaangghuy moter blender. Deghik e attassah bedeh engak teko lanjeng gebey beddenah. E delemmah teko-eng jiah bedeh todik kennik sebisa a poter mun teppak-eng odik messennah. Teko-eng jiah bedeh totopah kiyah makle lok dumpa essenah. Teko ben messenah jiah bisa e dukkal. Deddhi mun terro e tottak-ah essenah otabeh e koranah gempang. Mun ngangghuyyah blender karo colok-aghin ke lestrek, pasang teko-eng, pas la pecek.


Salaenna Linoel Messi, engko` acareta`a soal Ronaldo alias CR7. Salaenna pemain bal balan, Ronaldo endi` bhadhan se bhagus ben biasana dhaddhi idolana bebini` sateya. Bede beberapa kebiasaanna Ronaldo ma` abe`na tetap bhagus e dunia olahraga. Pertama ta` ambu olahraga maseh benni e kennengan gym. Kaduwe` olahraga ghu lagghu maseh sakone` ma` le abe`na pagghun seggher. Katello` tedung bhan are 7,5 jham. Selanjutta ngakan kakanan se sehat. Teros olahraga bi` pasangan ma` le tambeh semangat. Kaennem pemanasan se bhagus ben teppa` dhaddhi dhasarra abe` pagghun seggher, teros ka` berka` begh sekat ben pole renang sabakto-bakto ma` le bisa begh santai bi` tenang.


Kaodi`an ben pasangan riya ye kaodi`an antara lalake` ben bebini` se paleng bhagus ye mun la halal alias la akabin. Panengnga la jelas odi`na mun oreng la akabin. Ta` mainan ben co ngoco. Se lake` ye endi` tanggung jawab ghebey aberri` nafkah ka binina, mun bebini` ye wajib alayani lake ben olle hakna dhaddhi bini. Kabbhi la bede kawajibhan ben hak. Ta` pera` nafkah pesse, tape ye kodhu bisa adidik bini ben nak anakna ma` le dhaddhi oreng se lebbih bhagus ben endi` kaodi`an se lebbih bhagus pole ghebey masyarakat e lingkunganna. Salaen ruwa ye mun la rumah tangga kodhu pade ngarte ben kakorangan se bede e pasanganna.


Bhen pasa’an e dhisah Laden eromanah agus pagghun badha Ol Daul se lebet eadhe’en romanah. Samarenah traweh agus taderusan pas amaen moso tatangghanah kadeng la arojeen mon la bek malem biasanah pas bedhe Musik Ol Daol se etabbu biasanah dherbeng kadeng la bol se eberrik ih karet elenglengih ka bollah pas deddhih amonyeh dem jeddem kadeng la nyambih bag karenah cat tembok romanah. Lebureh mon malem pasaa’an se edhentos moso agus sakancaan pagghun ol Daul. Pol ngompol sakancaan pas bedhe se ngocol kembang api jen marammih dhimmah badha se ajuelen rojek tajin. Biasa ol Daul sampek menjelang Saur. Mon la pasa’an E Dhisah Laden saleng Toleransi dheddih ade’ se akomplennah mon bedhe mi rammih.


Badhannah robot ternyata ghunana neka rajeh jughan ka kaodhi'an re saarennah manossah, sebab hal jareya tantonah lakaran maghamapang manossah dhalam kaadaan napah bein. Contonah neka, manabi bhey ngebey bisnis akadhi bisnis kakaknan otab jhajan paste kan butoh robot. Robot se bisa mananyong ban ma alos adhunan akadhi mixer aneka robot jughan loh. Se eka'dhimmah lakar fonsennah ghabay ngalosen adhunan ban jhajanan akadhi dhari teppong ban salaennah. Daddhi lok coman hal negatif bein se ollle, ternyata robot jareah jughan badha hal se positif se kita olle'en. Jha' bong ma sombong, teknologi samangkena sajhen jhago daddhi manfaat agin pe sae jha' sampek kasatah dhibi'.


Kepala Bidang Perpustakaan ben Kearsipan Kulon Progo Sarjana, SE ngejelasaghi jhek acara nobar final piala dunia antara Perancis ngelaben Kroasia jiah andik makna se luas, ajiah kaitannah bik ningkataghi minat mecanah masyarakat. "Peningkatan minat mecah parloh kontribusinah masyarakat," kocak eng Sarjana. Negghuh bhereng riah ajiah sala sittong bentuk ngelibataghi masyarakat. Bedeh kiah bentok bentok ngelibataghi masyarakat se laen ajiah kunjungan siswa, mettek film, aceretah, pameran buku, pameran lukisan, bimbingan ajher, pelateyan noles ben ngerajut, ben ghik bennyak pole. Suasana bhunga cek gheressanah e delem acara nobar riah, make sesekaleh bedeh celetukan se congocoh anada ghejek'en deri pendukung sittong tim dek pendukung tim labennah.


Kulah biasannah nekah lok biasa amaen laptop, paleng la senneng ka komputer bein. Bhakto jareya kulah sareng tang kancah neka terro melleah laptop anyar ghabay skriapsian juah. namong lok dhik ole ban nemmoh laptop se sae, akherrah entar ka toko elektronik kennenga laptop neng daerah Sorbhaja baghian bhara'. Kaula akherrah sambih re nyareh ruah ghi neng instagram toko se cocok se kamah, akherrah neng sekanjeh. Kulah mangkat ghu lagghu saketar pokol 10 ban dhapak neng dhissah saketar pokol 11 siangan ruah. Kulah nyareh sales se ajhual laptop jareah ban e jhellas aghin detail se ekaterroen sareng kulah neka se napah. Akherrah kulah mele laptop Asus sebab sarannah neka jareya sadhaja ban pesse se masok coman jyah bein.


Oreng Islam se bada neng naghara Indonesia umumma andi' bannya' are raja. Tape se paleng raja ban mabhunga ate reya mongghu oreng Madhura bada tello'. Nomer settong tellasan pasa se edimma bannya' oreng biyasana ngangghuy kalambhi anyar ban alengleng ka ma-roma kaangghuy asapora ban arassae jhajhan se bannya' eyangkaaghi tuanruma. Se nomer duwa' reya Tellasan Qurban se ta' pate bannya' oreng ngangghuy kalambhi anyar mon e dhisa polana bagiyan lake' biyasana nyambhelli keban qurban ban long-nolonge oreng se ngerra' ban adhu'um dhaghing ka magharsare. Biyasana osomma mon tellasan reya aola kakanan se dari dhaghing akadhi bakso, sate, ban salaenna dari dhaghing qurban.


Atorok dek sittong riset se ngocak jhek bernah aeng tasek ben langngek se bhiruh bedeh kaitannah bik kesehaten, kocak eng bernah bhiruh e temmoen jhek bisa ngebey oreng ngerassah lebbi kalem ben rileks. Suarah ben lingkungan pantai bisa ngedetengin kedamaian se andik efek emosional lebbi delem. Suarah tasek nimbulaghi perasaan santai ben kenangan se delem akadik ngeding detak jantungah ebok. Akelenjer dek pantai kiah bisa ngebey suasana ateh dheddhih lebbi bhagus polanah abek bisa produksi hormon serotonin lebbi bennyak. Monyenah ombek ben angen se asebbhul bisa ngebey reng-oreng ngerassah lebbi santai ben tenang. Ajiah beberempah alasen se bisa metaoh jhek entar dek pantai bisa andik pengaruh dek seseoreng.


Lamba' aktivitas kaula manabi preien kuliah kaulah nekah segghut ngoladih film sareng kancah kost. biasannah e malem mengghu ruah male Lok busen ban badha kancannah. Sabto paginnah kulah messen tiket lun baru sabto sore langsung mangkat nonton film. Dhari pokol 4 sore kaula sareng kancahangkat KA bisokop naek grab. depak neng ka' issah langsong ngantri mejer tiket ban melleh ghu' gheng ghik neng bioskop. Kaula ban kancah ngoladih film se hits engghi Paneka Andaikan Engkau Datang Kembali, film keluarga se bisa maghabay fhukah salanjangah film. lastarennah ngoladih film langsung a belenje tor Ngakan neng mall.lastarennah Lajuh langsong mole kan kostan.


Bannya`na panyake` sateya panengnga pola ngakan se korang sehat ye ta` ebharengngi bi` olahraga se cokop. Ta` parlo sara, misalla bhan lagghu ajhalan soko otabe asapeda pokok se mello sakone` la. Tambhang toju`-ngakan- tedung, panyake` ye atompok. Kolesterol, darah tinggi, kencing manis, asam urat ben laenna. Ta` pera` nengghu dari apa se ekakan, tape olahragana ye penting ma` kabbhi bisa seimbang. Panyake` kiya bisa pendhe akorang polana kebiasaan olahraga maseh se enteng-enteng. Mun abe` enteng bhadanna maka panyake` ta` ghampang bede e abe` dhibi`. Olle ngakan se cem macem pokok ye imbangi ben pola tengkah se laen enga` olahrga enteng se ghampang elakoni.


Ketellok, pasteaghi ghebey nyiapaghi kakanan ben enoman se e konsumsi teppak negghu film. Ariah ngebey negghu film bhereng dheddhih lebbi lebur. Keempak, pasteaghi ghebey masteen suasana se nyaman teppak negghu film. Ariah termasok kiah suhu ruangan se nyaman, cahaya se pas, ben adek gangguen laen se bisa ngeganggu acara negghu film bhereng. Kelemak, pasteaghi ghebey mateen kabbhi hp otabeh perangkat elektronik se bisa ngeganggu jhelennah acara negghu film bhereng. Ariah ghebey masteaghi kualitas pengalaman negghu bherengah pagghun kejegeh. Bik merhatiaghi hal-hal se e sebbhut jiah, negghu film bhereng neng roma bisa dheddhih lebbi leburin ghebey kabbhi oreng se deteng negghu.


Mara para reng tua ajhari anakna kenal ka carana nanem taneman. Jhe` tako` ka gheddhe`, Nanem riya benni kalakoan se ghebey reng babah. Mun abe` sayang ka bhumi ye kodhuna paham beremma carana aromat lingkungan se la korang taromat. Coba` ajhari dari kene`. Jhe` manjaaghi ben bedena teknologi pas pekkeran se kodhu degghi` mun la raja alako neng kantoran. Mun tade` oreng se areken masalah cocok tanem riya, teros jhe` salahaghi mun bhumi tambeh are tambeh panassa nyengnga`. Coba` pekker pa dalem, kendaraan ben perusahaan tambeh bannya`, manossa ye atambeh kiya. Mun tombuwanna sajan sakone` ye kabhutoan oksigen ben aeng bherseh kan kodhu bannya` kiya, mangkana dari kebiasaan cocok taneman degghi` bisa aghebey lingkungan se lebbih ejhu alias bisa ngorangi masalah polusi.


Salah settong olahraga se gempang elakone ben lok nagghin mekeluar biaya ariyah olahraga ajhelen sokoh. Engkok lakar le rutin ajhelen sokoh kadheng jogging, semenggu tellok kaleh. Engkok narget kiyah mon tiap ajhelen riyah kodhu sampek lemak kilometer, se korang lebbi   setengah jhem sampek sejhem. Biasanah engkok ajhelen sokoh riyah teppak gulagguh marenah abhejeng sobbu, keng mon lok sempet ye sore areh marenah sholat asar. Engkok senneng ajhelen sokoh mon lebet dek kennengan se asri, kaden taman otabe kebhun. Paleng nyaman jughan mon teppak joging otabe ajhelen riyah sambi ngedingagih musik otabe lagu deri spotify margenah agabey lok gressah lessoh se ajhelen. Mon mareh olahraga deiyeh pas ngebey tang mood beccek.


Bannya` kadhaddhian pas olahraga otabe pertandingan alangsung misalla pas renang mutemmu kram tabu`. Bede oreng se ngoca` mun kram tabu` pas arennanga riya panengnga ta` ngakan ca`na. Soalla dalem keadaan kosong tabu`na ruwa jhe` nyoba` arennang ma` le ta` kram. Padahal mun menurut kesehatan benni panengnga ta` ngakan, ye korang pemanasan pas rennang. Ekoca` apa bhai olahragana ye ruwa cabang atletik apapole permainan angghuy bal, ye kodhu pemanasan tekka`a sakejjha`, sopaja ye terhindar dari tabhelindhet, kram, asake`an ben salah ora` misalla. Mun la kram misalla, kan paste aganggu ka peertandingan, bisa bede oca` kalah sabellunna a perang pas. kan ta` lebur.


Nase` Sodu iye riya masa`an khassa Situbondo se aslina dari Dhisa Asembagus. Ekoca` sodu panengnga ngakan ben "nyodu" dari daunna gheddheng se eangguy ghantena sendok. Masa`an aneka nase` se elamban jhuko` tase` se eghuring otabe etuap pas ebhitbhit ne` kene` e attassa nase`. Salaen ruwa nase` sodu ngangghuy cengi ben labu koning se e kettok tak-kotak se mare e kella bi` kuah pate barna koneng. Cengi iye riya cabbhi kene` ekocek bi` buja, babang pote e campor kocambah, bede kiya se e campor temon se ekettok ne` kene`. Regghena mode kisaran Rp 6.000,00-Rp 7.000,00. Regghe sa ruwa la kennyang. Ben lebih mantep pole mun etambei karopok bhabang.


E sebbhutaghi mitigasi ruwa e bagi duwe' macem. Bede mitigasi struktural ben mitigasi benni struktural. Mitigasi struktural ye riya usaha ka makeni' dampakna bencana dari aghebey bannya' bangunan fisik angghuy teknologi, contohna aghebey waduk ma' bisa nampong aeng ben ngorangi banjir. Bede pole aghebey indra pelacak angghuy mareksa kegiatanna ghunung berapi. Ben pole aghebey bengko se tahan bencana sopaja mun bede bencana datang sabakto-bakto bisa ngorangi katako'an masyarakat. Bhidhe bi' mitigasi se benni struktural, ye ruwa usaha ngorangi otabe makeni' bencana lebat peraturan undang-undang ben kebijakan, contohna undang-undang penanggulangan bencana, aghebey tata ruang kotta, ben kegiatan laen se ghebey ningkataghi kapasitassa rakyat.


Ruang Imersifa riyah bede ning Museum Nasional otabeh Museum Gajah. Ruangan riyah nyajiaghi tayangan 2 dimensi se lebur ghebey nak-kanak. Mon terro ka ruangan imersifa riyah, kodhu melle tiket online saareh sabellummah deteng. Ben tak bisah melle tiket museum imersifa ning hari H otabeh ning On The Spot. Melle tiket online bisah ning e-tiket.museumnasional.or.id pas toro' aghi arahan sebedeh nik link aruah. Bede 6 sesi mon terro masok ka RuangN Imersifa, kareh mele sesi dimmah se pas ka jam dheteng ka museum. Sabelummah mangkat ka museum, paste aghi mon tiket la mareh e download ben tersedia offline ning hp beng-sebeng.


Kaula manabi entar ka Jogja salaen nyareh kulinerrah, terros kaindahen alammah pastennah kuleh nyareh le olle  khas Jogja. Sala settongah ghi Bakpia Pathuk SE ampon legendaris ban terkenal se Nusantara. Namong kulah, ghaduwan carah nyareh le olle se bisa daddhi cuan otabah ngaselen. Carannah ghi open jastip, se eka'dhimmah sateap le melleh per bharang ka'dhinto e kennenge biaya ongkir 10 ebhu bein jha' rang larang. Bayang aghin manabi badha reng melleh settong bharang bein la olle 10 ebhu, mon 20 bigghi' otaba badha 30 bigghi' per orengah la ampon 300 ebhu. Kan lumayan sarah untungah jyah. Engghi Mun settong oreng mon sepolo, kadhinapah ?. Pasteh ngontongen sarah kan mukkak jastip jareya, ghun Keng coman a bisnis jasa.


E sabbhan bhakto kulah alan jhaan so aba ban jyah terro entarrah ka Hotel se badha neng Sorbhaja. Hotel neka cokop terkenal ban bhagus sarah kennengannah.Ramah kulah se pertama kalenah entar dha' ka'd hinto cokop ngabes ngeng cengngeng ngan maloloh nengale sadhajana. Akherrah kulah dhepak dha' hotel neka saketar pokol 8 lagguh ban lajuh atemmoh sareng resepsionissah. Kan saajjhena kulah neka la ampon messen ghi neng ka'dhinto coman keng tinggal mejer ruah ban langsong ngalak koncinah kamar. Neng salanjhanga jhalan jareya kan badha lampu otomatis neng jhalanannah ka kamar, aba terros jhit ngejjhit ban adhabu "jago kyah teknologi samangken neka yeh". Amargha kulah a sareng reng hotellah, lajuh oreng oreng paneka agelle'en badhannah nengale ramah se takjub sareng teknologi samangken.


Make ampo e kakan, ghik bennyak se ghilok taoh caranah merseen lele se alendir. Bennyak carah se maghempang merseen lele. Cara pertama ajiah ngangghuy abu gosok. Setianah ngara le korang populer ben rangrang e angghuy e tembheng lambek, tapeh abu gosok ajiah sala sittong cara merseen lendir lele. Seghilok eng e siangen, jhukok lele e berrik'in bik abu gosok sekabbhi abek eng terus e sok-gosok sampe lendir kolek eng lontor. Marenah baru e siangen ben e cuci sampe bherse. Cara keduek jiah ngangghuy cokkah bik buje. Lele pertama-tama e bherseen ben e siangen . Teros siapaghi bak ben esseen bik campuren aeng, cokkah, bik buje. Jhukok lelenah e pamasok ke delem ben e patorot 10 menet. Marenah 10 menet jhukok lele e becco bik aeng ngalir.


Neng adhatta e lingkungan bengkona engko' biasana mun oreng mate bede nyamana tahlilan se sampe' 7 are. Ye nyamana mayoritas noro' ormas nahdatul ulama. Bhan are paleng enje' ye maste bede kakananna enga' roti bi' aeng otabe nase' bhundhu'an bi' aeng. Pas pernah oreng mate sampe' arontot, sateya tatanggha semma'na engko', mare ruwa tatanggha budi begh jhauh, sampe' tatanggha semma'na bengko pole. Mun la pettong are biasana olle bherkatan pas ngakan e kennengan. Eghibe mole bherkatanna, pas mun olle jhajhan bannya' ye ebaghi ben engko' ka tatangngha se ta' endi'. Ye se janda enga' mbah se seppo, panengnga jeriya mun janda seppoh kan la ta' bisa nolongi.


Telapak Areh Ahad kuleh entar ka Jakarta naek pesawat dhari Sorbhaja. perjalanan Ka Sorbhaja neka ngabi'in Bhakto 2 jam an selama badha neng dhalem pesawat Sorbhaja-Jakarta. Mangkat pokol 7 depak Jakarta pokol 9 lagguh. Naek pesawat neka Lok ngabi' bannyak Bhakto, tape Coma modal dha' Jakarta neka Larang. Naek Pesawat Garuda Indonesia amargha manorot kuleh nekah pesawat ghaduwan pelayanan se Sae ban pesawat nomer settong sa Indonesia. Ghaduwan pilot Se handal ban jarang ruah delay yah, Lok aladhi pesawat sebelah neka. Daddhi nyaman ruah e kaanghhiy. reggae nah sampai sareng fasilitassah. Depak pas kol 9, lastareh neka kaluar dhari Pesawat langsung mangkat nompak taksi Ka tempat yojjhuen.


Dalem saminggu bi' oreng penter neng bannya' barta reya esoro asennam tello kale. Mon bisa koca'en bhanare ma'le olle hasel se bannya' ban raja ka bhadhan. Sennam arowa ghun olahraga se santai ban nang-tennang dari olahraga se laen. Apa pole mon asennam arowa ngangghuy lagu se masennengngan. Kadhang bi' oreng esettelaghi lagu dangdut ban epapada bi' ghulina bhadhanna. Biyasana mon neng sakola'an, sennam areya elakone dhing are Jumat otaba are Sabto. Ghulagghu la pagghun bada oreng asennam neng sakola'an. Biyasana se eyocol laguna rowa lagu tareppa'en na'-kana' pmabada acara pramuka. Mon banne jiya kadhang lagu se asal dari Maumere se laguna putar ke kanan ban putar ke kiri sambi aghuli ka kanan kacer ma'le pada bi' lagu se esettel jiya.


Neng dhalem al-quran jareya bannya kesa se nyaretaaghin kaum kaum se lakar ngisaaghin kabadha'annah islam ban jayannah islam. Molae dhari adam sampe' Muhammad se daddhi nabbih terakhir sadhajana ampon la badha neng dhalem quran tor hadis sadhaja. Misallah dhalam sorat maryam ka'dhinto nyaretaaghin kabadannah reng binek se ghaduwan mukjizat ngalaheraghin potra se a nyamah Isa ban daddhi nabbi tor rosul jughan. Kabadhaan sorat Maryam ka'dhinto daddhi settong settongah careta reng binek se badha neng dhalam quran ban sareng guste Allah lakar la e oji kalaban badhannah Isa jareya. Reng binek paneka ngajharaghin ka kita katolosan ban iman ka ajunan se paleng tengghi.


Taneyan Lanjhang bisa e arteaghin daddhi pekarangan roma se lanjhang. Se eka'dhimmah mereka neka dhingghal neng dhalam settong bangonan lanjhang se aesse dhari pan saponapan kaloargha, tretan otabah dhi'mejedhhi'. Halaman otabah taneyan neng adha'eng roma se lanjhang neka daddhi cere khassah oreng Madhura. Ban dhalam taneyan jareya aesseh pan saponapan komponen antara epon badha roma tuannah, langghar, dhapor sareng jhedding. Biasannah langghar, dhapor tor jheddhing jareya badha e roangan se apes ban badha neng luar roma tape daddhi settong taneyan. Aesse dhari pan saponapan kaloargha dhalam settong taneyan ban biasannah neng taneyan ka'dhinto e tanemmen ka'bungka'an se alon ban ngorem ruah male lok panas. Tapeh tettep kodhu e jhaga.


Keyae Holil Yasin acareta bakto moleyan pondhuk tabra'an dhala sokona teppang abit se barassa. Sabellunna sossa ban sakabbhinna karowetdhan atompo'. Tape samarena petteng pagghun bada tera' ban sakabbhinna moseba reya pagghun bada hikmana kor yakin da' ka se kobassa. Baliyan pondhuk Ke Holil abali ban bakto jiya bannya' kalakowan kaangghuy arengkessan pondhuk, tape keyae adahabu mon Holil jha' palako. Aherra Ke Holil enga' jha' hikmana tabra'an iya areya pas ta' epalako ra'-berra' sakale ban ghun ngala' jhellingan. Dari careta ghella' aghandhu' arte sakabbhinna manossa odi' ta' kera lopot dari moseba kaangghuy maenga' aba' da' ka Allah ban bhakal eparenge jhalan kalowar ban kajhembharan. Tada' are reya ojhan malolo pagghun bada nambhara'en.


Parlo e perhateaghi mun amaen bola basket kodhu tao apa bhai se kodhu e ajhari. Bede beberapa teknik se bede e permainan basket. Pertama ajhar ghelle carana ngibe bola. Kaduwe` carana berka` selang seling pas kuda-kuda mun mege` bal dari sakanca`an otabe arebbhu` bal dari labanna. Marena kodhu tao carana mamasok bal ka karanjhang dari jhauh otabe dari semma`. Salaen ruwa kodhu ajhar berka` sekat pas cara congoco laban. Jhe` loppa kiya kodhu latian basket dari kuda-kuda, berka` ben ye meghek bal ruwa. Latian se penting ye ngoper se teppa` ben mamasok ka karanjhang se teppa`, aria bhutoh fokus sasaran.


Engko` acareta`a, lambe` engko` gi` dhaddhi atlet bakto asakola SMP, para` bhan are ade` ambuna oreng olahraga, bahkan saare pernah du kale. Lagghu ben sore. Nyaman ce` ambisina lambe` terro dhaddhi peamin bulu tangkis se terkenal. Biasana ka`berka` paleng sakone` la sakilo, biasana ye korang lebbih 2 kilo bhan sore. Mare ruwa etambeh ben alat-alat olahrga tradisional ghebeyanna dhibi` enga` amain spring (enga` karet ghellang se ghebey ca` lonca`an) pas bhutol se eberri` beddhi pas e tegghuk bi` tangan. Ma` le kuat lengan tanganna. Engko` ye dari dhisa, mun entara angghuy alat olahraga se anyar ben canggih gi` kodhu entar ka kota ben biayana begh larang. Perjalananna ye jheuh kiya. Tape ben alat olahraga sederhana engko` akhirra bisa kiya dhaddhi juara maseh pera` juara 3 sa kabupaten.


Tojjhuen laen ajaih ngobe pandhengan ahli ketab jhek umat Islam ajiah umat se buta huruf sekaligus ngelangaghi kesan jhek umat Islam ajiah umat se bhudhuh ben ngoreksi pendapatteh ahli ketab se lebur naro keterangan ben petunjuk petunjuk ketab sucinah seghilok eng e obe ben e ghenteh bik abek eng dhibik. Teros pengungkapan ceretah Al Qur'an ngangghu gaya bhesa se deksiprif ben dialogis. Gaya pengungkapan kadik riah ghilok toman e angghuy bik bhangsa Arab e delem bhasa sastranah teppak bektoh jiah tebhenah bisa e kocak jhek Qor'an merrik inovasi anyar e delem dhunnyah sastra Arab teppak e jhemannah. Gaya jaih kiah bentuk i-jaz Qor'an.


Stein Cookware Frying Pan ajiah nyamah modellah bhejen deri merek Stein Cookware. Bhejen riah abahan granit ben e langkapin bik ghuk-tengghuk'en se e ghebey deri kajuh. Begien bebenah bedeh lapisen akadik bhesseh se e kocak bisa maksimalaghi ben ngerataaghi panas. Varian se e bellih riah se okoran 24 cm diameterrah polanah e angghep okoran se paleng sesuai. Bernah bejhennah krem semmoh ambung e campor bik ghuk-tegghuk'en motif kajuh cokelat katelak cek manesseh ben bisa e ghebey koleksi. Begien handle otabeh ghuk-tegghuk eng bhejen deri Stein Cookware riah e lengkapin bik cekungan dheddhih pas mon ghebey nyabek jempol teppak eng negghuk bejhenah.


Panci ajaib ghellek e tarek bik taleh se e tale'en dek pinggang. Rama mekker apah bhein se bisa ajiah pemasok dek delem panci ghellek. Rama terro memasok telor polanah ajiah cek laparrah tapeh keng ngakan we-buween. Rama dheddhih dhulien mangkat ghebey melleh telor ben dhulih memasok lor-telor ghellek ke delem panci. Ben dheng-bedheng panci jiah pol bik telor. Rama ngerassah cke bhunganah ben ajiah ngandhel telor ghellek ghebey ngakan. Akhirreh polanah jumla telorrah se cek bennyak eng, Rama musutaghi ghebey nyuel lor-telor ghellek male abek eng bisa olle pesse. Tebhenah Rama sadar jhek panci ghellek lok cuma bisa merrik ajiah kakanan tapeh kiah rang-barang apa'ah bhein se e katerroen.


Amargha se elakoneh reng Madhura jareya bannyak hubungannah sareng ka aghamaan tantonah se paleng mayoritas ghi aghama Islam, daddhinnah reng Madhura jareya manorot kulah cek fanatikkah manabi ngaddeg aghin acara ka aghamaan, tapeh ongghu reh loar biasannah. Manabi neng Madhura jareya lok aseng sareng dhabuan Konjengan otaba a selameddhen. A selameddhen ka'dhinto biasanah e laksanaaghin sareng oreng se ghaduwan hajat otaba mejer janjih tor hajat se la ampon e makbulin. Badannah salamdeddhen jareya ghi salah settongah tantonah a sedekah se kaduwa' manorot kulah ghi kabersamaan ban areng sareng jariah se larang regghennah. Acara neka jarang etemmoen neng Bhangkalan kottah, se badha nek coma pan saponapan dhisah bein.


Mon kolom ghun Yasinan oreng bisa tobuk otaba ghun wa-towana se noro' kolomma. Apa pole na'-kana' ngoda monetorot bannya' alako ni-banni, Aherra kiyae aghabay kolom Al-Banjari reya kolom se aesse sholawat seetabbhu. Kolom reya biyasana 2 Minggu sakaleyan pada le-ngalle kennengngan. Anggotana biyasana bannya' na'-kana' ngoda polana lebur nabbhu ban se andi' sowara nyaman dhaddhi vokalissa. Aresanna bisa olle sajuta mon anggotana bannya'. jha' sennengnga na'-kana' ngoda polana bur-leburna ebaddhai ban bisa olle pesse. Neng tang Dhisa salon (sound system) ta' osa majar polana andi'en Kalebunna dhibi' se aropaaghi sala settong anggota. Paleng ghun ngombhal roko' ka se ngosong salonna.


Bennyak se ngocak jhek saongghunah Hotel X ajiah cek gentengah ben pelayanannah bhagus. Review neng Google Maps, tripsadvisor, traveloka, ben laennah ghus-bhagus, ngara ajiah kiah se ngebey engkok tergiur ghebey ngenep neng hotek riah. Tapeh sang attol kassah ternyata nol rajeh. Bedeh sepopoh jheu se toman ngenep e dinnak ben ternyata ajiah andik pengalaman lok nyaman kiah. Artenah benne keng engkok, tapeh penghuni hotel se lambek toman kannak kiah ngerassaen. Fasilitas se e taberin bennyak ellun padahal kenyataannah cek minimmah. Lampu kamar bhein mang-remang ben lok terang. Hotel akadik riah se ngebey ulasan neng situs-situs sewa hotel dheddhih e pertanyaaghi keasliannah.


Oreng Madhura ta' bannya' dhaddhi tokang massa' neng lestoran otaba hotel. Nyatana tokang massa' ekabhuto bi' bannya' perusahaan. Gajina ta' kene' da' oreng sela ekontra' dhaddhi tokang massa'. Lakona bhanare amassa' ghabay oreng se ngakana neng lestoran otaba hotel. Maske tokang massa', areya ebagi dhaddhi bannya' macem reng tokang massa. Bada ghun tao amassa' nase' ghuring. Bada keya ghun amassa' jhuko' tase'. Keng bada keya tokang massa' se sakabbhinna ghabay kakanan tao. Koca'en tokang amassa' areya ta' ghun ro-moro amassa'. Oreng se dhaddhi kabannya'an ghi' asakola. Lakar bada sakolana se terro dhaddhiya tokang massa'. Dhaddhi elmo se eyangghuy neng lestoran otaba hotel rowa ollena asakola. Banne alan-bulan. Bisa keya abit saabit sataon duwtaon.


Serah se biasannah dhujen maen bal tapeh manabi bedeh lomba bal paleng antusias sarah nobar sareng reng seppo ban ca kancah sadhaja ?. Manorot kulah ghi oreng se nengghu bal neka sebab jyah lakaran kalebhuren ban lakar daddhi hobi se paleng e kasenneng. Kulah ghaduwan carah sopajha nobarrah sampeyan neka lok sia sia ban ghaduwan penghaselan se rajeh ban ngontongen. Carannah engghi ka'dhinto mukka' toko warkop dhalam semalem. Paste neka bannyak se ngoladhi sebab nengghu bal areng bhareng ka'dhinto lakar la lebhur ban sampeyan cokop modalkopi sachet ban aeng panas bein. Kalabhan monterro bhik kakannah jha' kalep jughan jhuel kacang kellah bhik indomie, pasteh ontong sarah tretan.


Naek ghunong engghi ka'dhinto sala settong cabang olahraga se e ka'dhimmah neka olahraga se paleng ekstrem, melannah kodhu ghaduwan mental se koat dhalem ngaddebbhin rintangan se badha. A daki engghi ka'dinto nantangen alam, se e ka'dhimmah sampeyan neka senneng sareng kaindahan alam lebhet naek ghunong otaba se ekennal sareng a dhake. Kabiasaan neka biasannah e laksana aghin secara a kelompok ban mandiri. Namong, jarang sarah oreng se a dhake bhik dhibi'an, ghi biasannah paleng diddhi' kaduweh oreng. Dhalam a dhake ka'dhinto se e siapa ghin neka bannyak sarah molaen dhari klambih, tas, perlakngkabhan, obhat, ban pa apah se e kakannah mangken san bedeh neng jhelen.


Mon norok kegiatden outbond riyah jek sampek loppaen gebey norok ben nyoaben flying fox. Ajiyah olahraga se rang-rang etemmoeh ben lok kabbhi kennengan bedeh, mangkanah kodhu cek wejibbah nyobaen olahraga jiyah leh-sekaleh.Olahraga jiyah lakar kodhu mekeluar pesse gebey norok ben nyewa tapeh lom usah khawatir polanah lok kerah kastah bik pengalaman anyar se pasteh olle deri ongghe amaen flying fox ariyah. Kegiatden flying fox ariyah bisa gebey ngelateh ben nguji mental oreng,sopajeh  lok takok'an  ben bisa ngalak resiko ben bengal ngadepin masalah.Tegginah amaen riyah bisa sampek 70 meter ben paleng jeuh lanjhengah bisa 110 meter tergantung kennengannah, ben eseuaigaih ben omor oreng mon nak-kanak kennek bisa lok pateh teggih ebending flying fox gebey oreng rajeh.


Manorot kulah ghi panggunaan alat elektronik jareya bedeh ontong ban korangah lakaran, saenggha manabi sampeyan terro ghaduwan alat elektronik jareya se larang ban kualitassah se bhagus bein. Akadhi misallah merek Philips otaba merek se larang, neka paste a jhamen roah kualitassah ban lok kerah lopot paste awet. Ban pole se kadhuwa' kodhu peraten aghin sareng nyamannah panganghuyan neka jha' sampek dhen bedhen an kodhu e jhaga. Kalabhan dhari paneka, oreng se bisa ngaregghein bharangah dhibi' ghi paste ngaregghein bharang oreng laen ban aneka pastenah lakar awet ban aman selama neka ngajhaga. Bidhe manabi oreng se dhen bedhen kor asala ngangghuy. Sebab bharang elektronik lakar ceppet rosaggeh.


Arung jeram pertama kale engko` ben sapopo pas ca kancana sapopo entar ka wisata arung jeram e daerah samir, Situbondo. Rencana wisata`a, tape ye ollena olahraga kiya. Ongghu panengnga ta` pengalaman ngangghuy dayung ben parao.Tape ye terro pole ka arung jeram. Kasoh ben apellowan. Bhutoh tenaga se kuat mun terro lancar pas a dayung ben ajhalan. Mangkana tambeh bannya` se norok tambeh nyaman adayung, tape ye jhe` ra` berra` sesuai rajana parao. tambeh dherres arussa songai, tambeh bhutoh tenaga ghebey magerrak dayung ma` ajhalan ben ta` nongkelang. seru ongghu amaen riya. Bisa alatih otot tangan ben lengan. Bisa makuat lengen kiya.


Kakanan cepat saji ruwa nyaman ben sekat pelayananna kiya, tape resikona ye ta` bhagus kiya mun ekakan sabbhan are otabe dhaddhi kebiasaan. Olle ngakan pokok pa rangrang. Kakanan cepat saji endi` bahaya ghebey kesehatanna abe` dhibi`, arapa? E tengghu dari bahan-bahanna. Contohna enga` burger, dhaghing e massa` ta` ekolop ghellu langsung e pangghang e attas teflon otabe pamanggangan, teros keju, saos, ben mayonessa ye instan kabbhi. Kabbhi se instan jelas ta` bhagus. Salaenna kakanan, jenis nginuman se instan kiya ta` bhagus e nginum bhan are. Jenis nginuman soda ben nginuman sachet se cem macem rassana contohna se biasa ejhual ka nak kanak.


Nase' ghuring kakanan se ghempang ekaghebey, mala nase' ghuring e tettepaghi kakanan nasional khas Indonesia. Bahan aghebey nase' ghuring ghempang etemmoaghi e sar-pasar. Carah aghebey nase' ghuring: pertama,ros-ros bhebeng pote, bhebeng mera, ben cabbih. Terros, ceplos tellor la bhejen se badha minnya' panas. Se katello',  masok aghi wortel se la e tong-potong, ajhem, so deun bhebeng. Saloy pas terros campor so nase'. Saterrosseh, mon la nase' acampor so bahan sabelumah, tambeih buje, vetsin, kecap manis. Salanjutteh, ghelluh sampe' acampor kabbhi pas terros rassaeh. Se terakhir, mon la rassanah la pas, sabe' nase' ka pereng pas tambeih tellor, acar, ben karupuk.


Oreng Indonesia kebenyak-an mun amassak ngangghuy buje bik guleh kaangghuy mesedhe dek kakanan. Buje bik guleh riah mun kebenyak-an se e kakamededdhi aghi penyaket dek abek. Mun terro tetep-pah sehat ben lok deddhi penyaket koddhu e betesin benyak eng. Buje mun delem seareh semalem paleng benyak kodhu settong sendok teh. Mun guleh paleng benyak seareh semalem kodhu empat sendok ngakan. Kodhu e betesin sopajeh beden makle tetep sehat ben bisa teros ngakan nyaman. Buje mun e kakan kebenyak-an bisa mededhi aghi dere teghi. Selaen jiah bisa deddhi penyaket setrok. Deiyeh kiyah dek guleh, mun benyak ellun se e kakan bisa mededdhi aghi lempok dek ka bedhen.


Fasilitas se e sediaaghi e delem sittong vla biasanah lengkap sarah, molaen deri kolam renang, kennengan parkir se luas, sampe fasilitas apede akadik lapangan tenis otabeh mala gym. Hal riah tentonah ngontongaghi para penghuninah se terro ngejegeh kasehaten ben kondisi fisikkeh. Selaen jiah vila kiah biasanah e lengkapin bik sistem keamanan se ketat, tebhenah penghuninah bisa ngerassah aman ben nyaman ngennengin kennengan jiah. Beberempah vila mala andik fasilitas keamanan akadik CCTV ben pagher penghalang se ngebetesin akses masok ke delem area vila. Keng make andik bennyak kalebbiyen, vila kiah andik beberempah kekorangan. Sala sittongah arghe se relatif larang, tebhenah lok kabbhi oreng bisa nyewa otabeh melleh vila.


Pemaen ganda lakek se anyamah Rahmat paneka lakar daddhi pemennang neng atennah parah nak kanak ngodeh samangken. Melanah la ampon mennang aghi turnamen se elaksana aghin neng Malang bhakto taon 2022 ghi' berik jaruah. Padahel ghi labennah nekah manabi can kulah lakaran la paleng jago ban teppak neng babak final jareah lakaran la paleng kettat sarah tengalennah. Manabi dhabunnah Pram neka sala settong koncennah jyah jha' sampe' lenga ban ghaduwan rassah semangat pa koat tor jha' kalep sareng strategi se sae. Manabi dha' neka jaha' jhelling sapah labhennah namong kadhinapah taktik neka teppak bedeh neng lapangan ka'dhinto. E bhukte aghin sareng apah se ampon e berrik sareng Pram ban la ampon e wujud aghin.


Samarenah Covid, oreng terro liburan kabhi polanah la lessoh bede ning roma terros. Makle liburan samarenah covid pagghun aman, bede bhegussen mon pagghun nerrap aghi protokol kasehadhen ning kennengan liburen. Se bisah e terrap aghi engak pangghun aghyu masker se proper bisah majheu dhek virus corona. Salaen paghun anghuy masker maskeh oca'en la tadek virus, reng-sering anghuy handsanitizer kiyah bisa abhentoh majheu dhe; virus moso kuman se bedeh ning kennengan liburan riyah. Abecco tanah sabelun ngakan ben maste aghi kakanan se e kakan riyah bhese ben sehat. Cara-cara riyah senyatanah benni ghun bisa majheu dheri covid, taoeh bisah ghebey odik lebbi bherse ben sehat polanah ajhegeh kabhersean tanah ben bheden.


Odi' atatangngha riya penting. Contohna mun bede janda enga' neng semma' na bengkona engko' sateya, nyamana mak Nini. Jeriya odi'na pera' ben kompoyya kaduwe'an. Mun pas kompoy alako jeriya se bede e bengko kadhibi'an. Ontongnga e lingkunganna engko' riya orengnga bharanca mun ka tatangngha. Mun enga' mak Nini la seppoh omor 70 an lebbih ye biasana oreng ampo aberri' kakanan. Ye jhe' saminggu berempa kale paste bede bhai se aberri. Oreng bengko riya ta' cerre' lah bitonganna. Panengnga ye neser wa tade' anakna la sedha kaade'. Lakena ye la sedha lambe'. Kompoyya kare settong se gi' ta' a keluarga, ben teka' la tua mak Nini pagghun kuat orengnga. Ampo nolongi tatanggha se laen mun pas bede pa apa.


Kake tao jha’ bada bato bisa nanges. Mon terro taowa, mara kedingaghi engko’ acareta. Areya caretana na’-kana’ dari janda mesken se andi’ mowa raddhin tape atena jhuba’. Neng settong bakto, emma’en ngeba ana’ bine’en abalanjha. Neng salanjhangnga jhalan, bannya’ se atanya ka ana’ bine’en. Sapa se ajhalan neng budina. Da’-kaada’en jiya ajawab reng abanto, pas buda’en. Bit-abidhan, emma’en ta’ tahan ban adu’a’ ma’le ana’en eberri’ balessan. Ne’-sakone’, ana’en reya aoba dhaddhi bato. Dhing bhadhanna ghi’ bada satengngana, dhibi’en ghi’ sempet menta sapora. Tape tellat. Bhadhanna pas langsong aoba kabbhi dhaddhi bato. Banne ghun batona malolo. Tape reng bine’ se dhaddhi bato jiya ananges. Mangkana ekennal bi’ oreng bato nangesan. Mangkana kake jha’ sampe’ alabanan ka reng toa. Apa pole ngangghep jha’ reng towana reya babuna.


Neng tang sakola'an ta' bannya' macemma olahraga. Etamba sakola'enna ta' andi' bannya' kennengngan. Olahraga neng sakola'an sakone' marghana jiya. Bada kennengngan raja keng kadhang ta' eyangghuy. Olahraga se bada neng sakola'an areya bada maen ebbal volly, basket, tembhung, rekket, ebbal futsal, ebbal raja, nalar keddhung, tennis, alari, lari alonca' ka gawang, ngontal perreng lanjhang, asilat, karate, maen sekkak, ban bannya' laenna. Keng kadhang neng olahraga reya, lake' ban bine' ta' pada amaen. Bada sakola'an se lakar ta' maghi ne'-bine' areya maen ebbal. Mon lake' olle maen kabbhi neng sabannya'en olahraga se bada neng sakola'an. Ta' reng le-pelean mon dayya. Ta' essa mon ebagi.


Sateap preien mesteh kaloargha neka ngajeg kaula liburan dha' kammah bein. Namong amargha kaula neka lok kenceng dha' kennengan se merammeh akherrah entar ka Villa neng Pacet bein. Mangkat ghu-lagghu sarah roh, dhepak dha' ka issah saketah pokol 11 siang. Lajuh akes rengkes neka dha' kamar bhi'dhibi' edheng. Lastarennah, kaula ngajeg a massak bhareng dha' se bine'an. manabi se lakek ghun pagghun atay santay. Saketar sore pokol satengah 4 ruah, kita sakaloargha meyos ka kebhun petik buah, semmak sareng Villa. sampek saketar pokol 5 an buruh mole dhari ka'issah. Lajuh entar ka Villa nekmadhin buah dhari kebbhun sareng ngakan ghuk-gengghuk ban yap siyap ngebey sate ghabay kar bakar neng malem epon. Pokok liburan neng Villa pacet neka bannyak kessannah.


Bekto jheman covid, bektoh reng-oreng kabhi terpaksah koduh e dhelem roma, tren makanan sehat molaeh naik daun. Benyak e gemarin pole polanah jhemannah benyak oreng sakek dhedih makanan sehat se maghebey bheden lebih kuat reh pajuh sarah. Salah sittong se naik daun bektoh aruah penggunaan Air Fryer ghebey amassak. Air fryer riah peralatan depor se memungkinkan oreng amassak khususnya aghuring tanpa minyak otabeh angghuy minyak sakunik sarah. Dhedih bede stengah menggoreng stengah membakar. Hasellan kakanan se e massak angghuy air fryer ini mengandung lebi sakunik minyak ben e klaim lebbi sehat mon bisa lebbi sakunik minyak riyah. Minyaknah bisah kiyah e ghenteh moso minya sehat senyamanah olive oil.


Sabben tanggel segemek bulen Desember riyah mesteh penanggelen mera ben prei margenah e tanggel jiyah bedeh acara areh rajenah umat Nasrani ajiyah se ekennal bik areh natal. Mon areh natal riyah kabbhi oreng kristen sibuk abhejheng neng greja. Kabbhi oreng jiyah ngangghuy klambih se genteng gebey anyanyi neng greja jiyah. Biasanah neng greja jiyah gennak bik pendetanah se mempen acara jiyah. Semarenah deri greja jiyah biasanah oreng kristen pas mole neng romanah gebey ngerayaagih natal ben keluarganah, biasana e romanah bedeh pohon natal ben acara rop-poropan kado. Gantungan salib kiyah biasanah bennyak eman-dimman mon teppak bedeh areh natal riyah, kabbhi oreng kristen senneng ngerayaagih acara natal riyah polanah setaon sekalean.


Bedeh sala settong kelakoan se e nyama aghi koki. Kelakoan jiah padeh bik se e kocak tokang massak. Zeman setiah koki masok ke delem kelakoan se terkenal ben la benyak oreng se deddhi koki. A massak zeman setiah benni ghun karo kelakoannah reng binik. Maghi reng lakek mun taoh a massak bisa deddhi koki. Mun deddhi koki biasanah pelak a massak cem-macem bernanah kakanan. Mulai derih se kakanan sebedeh neng pong-kampong sampe dek kakanan sebedeh neng luar negeri. Zeman setiah sampek bedeh lombanah kiahoreng se deddhi koki jiah. Derih reng binik sampe reng lake senorok lomba. Mun deddhi koki zeman setiah termasok ke delem kelakoan se terkenal.


Film Mencuri Raden Saleh dheddhih sittong film se rammeh e dhunnyah sosial media beberempah bektoh kebudih. Pasallah film riah dheddhih film heist otabeh cok-ngecok'an Indonesia se bhagus eksekusinah. Film riah olle pujien deri bennyak pihak. Aktor-aktorrah dhibik andik fans club otabeh kelompok penggemar dhibik akadik kelompok penggemar grup Korea. Tebhenah bennyak alasen ghebey hedeh negghu film riah. Selaen eksekusinah se genteng, film riah bisa ngebey hedeh taoh sejarah ben latar belakangah Raden Saleh sebagai sittong pelukis terkenal neng Indonesia. Hedeh kiah bisa olle wawasan anyar tentang karya-karya Raden Saleh se e angkak neng film. Hal riah akhirreh bisa nambaen wawasannah hedeh tentang budaya ben sejaranah Indonesia. Selaennah jiah, mon hedeh terro negghu film se kentel bik kisah cinta ben persahabatan, film riah cocok sarah ghebey e tegghuh.


Mun terro andik beden se sehat kodhu e jegeh makle lok ghempang kenning penyaket. Ajegeh kesehatteh cara kodhu rajin olah raga, ngakakan kakanan sesehat. Salla settong kakan se sehat riah sayur capcay. Sayur capcay e delemmah bedeh ana-bernah macemmah. Bedeh wortel se bisa agunah kaangghuy vitamin dek matah. Bedeh brokoli se bisa mesehat dek ka jantung, Ajegeh beden derih penyaket kanker. Selaen jiah, brokoli bisa melancar dek tabuk, Bedeh sayor sawi pote se egunah ka angguy kole beden, bisa kiah mesehat dek beden lainnah. Ben ghik benyak pole campuran sayor e delem kakanan sayur capcay. Benyak-eng sayuran se bedeh mededdhi aghie benyak mengandung serat.


Amaen game onlen riyah mon sekedar selingan gebey meelang rassah tobuk ben busen dek kelakoan lo papah. Se penteng amaen riyah bisa taoh bektoh, mon teppak kelakoan gik numpuk jegik amaen deiyeh riyah polanah degghik kelakoan se laen pas lok dik mareh. Ampo oreng se la kadung kederui ben keterusan amaen riyah pas fokus gelluh sampe eolok bein pas mo-temmoh tengel pas lok ding-mengeding. Mangkanah oreng laen pas melesseh deiyeh jiyah dek oreng se amaen game online lok dik ambu. Oreng laen se  norok ajelling kadeng pas norok cremmet polanah oreng lebbih lebur dek HP nah deri pada dunnyah nyatanah.


Dhepak ning McD Depok biasanah Nisa langsung messen ka kasir. Ning gerai laen biasanah Nisa bisah messen aghuy layar digital. Mon bede layar digital, Nisa biasanah lebbi ghempang, polanah bisa langsung mele menu, ben langsung majer anghuy pembayaran onlen kiyah. Mon messen ning kasir, Nisa biasanah ambhu nyedia aghi pesse cash otabe aghuy kartu debit. Mareh messen, nisa biasanah nattos neng kennengan oreng nantos pesenan. Mon karyawannah la mareh nyiap aghi  menu seepessen, nyamanah Nisa pas e olok. Mareh ngalak menu, Nisa pas nyareh katoju'en. Mon areh sabtoh otabeh minggu biasanah abek mlarat nyareh korseh se kosong, polanah rammih sarah.


Martabak dhaghing kiya ta` loppa dhaddhi salah settong kakanan se e sennengi oreng Indonesia. Lambanna terang bulan, edimma bede terang bulan biasana paste ajhual martabak. Kakanan la molae dari jhman ta` nyaman, tape pagghun nyaman. Rassa se ghurih ben renyah etambe ben esseanna telor, dhaghing sape otabe ajam, ben bhabang prei. Martabak riya biasana e jhual malem pade ben terang bulan, tape regghena lebbih larang martabak, polana essena dhaghing. Ye, tape martabak ta` bede se ajhual model okoran kene` biasana regghe Rp 2.000,00, ejhual ben ghuringan laenna. Martabak se macem riya biasana ta` ngangghuy dhaghing, pera` telor ben babang prei.


Tari Topeng areya tari se asalla dari Cirebon se ekennal ka bannya’ oreng. Ban pole tari reya perna eghabay alat dakwah otaba ca’-oca’an kabhaghusan dari oreng se lakar terro marata’a aghama Islam. Kabhaghusan jiya epadapa’ bi’ Sunan Gunung Jati ka oreng se lakar ta’ tao apa dalem ngadhebbhi aghama ban carana aghama neng kaodi’anna. Terros kalambhi se eyangghuy bi’ oreng se nari Topeng jiya biyasana ngangghuy se ra’-tera’ senga’ mera pas ngangghuy lema’ jennis topeng se dha-bhidha. Topeng se eyangghuy jiya andi’ nyama ban arte babateggha bang-sebang. Contona topeng panji se andi’ arte bhaji’ se lakar bherse dari dhusa. Mon Topeng Pamindo areya andi’ arte kesatria ban Topeng Patih andi’ arte sefat dhibasa otaba towa ban bijak.


Lambannah manabi kulah teppak kosong bhakto jaruah segghut kulah lakaran rem merrem entar ka sakola'an ken entar a maen basket otaba volli, sebab neka tang olahraga se paleng kulah sennenge. ban pole, melana kulah lambha' lakaran pettel sarah ghi e bandhing aghin sareng ca kancah neka, daddhi kulah ghaduwan tekat sopajha bisa tengghi ban aneka kodhu berhasel. Sadhajana oreng lakaran ghaduwan pangaterroan se rajeh ban kodhuna e muke aghin sareng apah se ekalakoh. Eksukul neng sekolaan cokop maghabay sampeyan bedhe aghin sarana ban prasarana tor kennengan se sae manabi sampeyan terro ngawujud aghin ban nyalor aghin pangaterroan kalabhan bakaddeh sampeyan neng sekanjeh. Jha' sampe' todhus ban kodhuna bisa ngamanfaat aghin.


Manabi areh Minggu nekah, engkok bik mamak entar ka pasar abelenjheh gengan bik jhukok gebey masak'an neng roma. E Pasar nekah le bedeh kennengan langgenan mamak mon melleh gengan. Pas e dhinah Minggu riyah, engkok pas cek terronah ngakan gengan brokoli, bik kembengngah kates, aherra bik mamak e melleh aghi jiyah, teros mamak nambah melle gengan laen macem sop, bayem bik kangkung. Mon melleh gengan neng langgenannah mamak pas eberrik mode argenah polanah le kennal. Semarenah melle gengan, mamak bik engkok pas entar ngobengeh buah macem salak, jeruk ben nangkah gebey tang alek e roma. Mon le mareh olle kabbhi blenjhe'en deri pasar pas bhuru mole dek roma.


HP riyah setiyah le deddhi kebutohan pokok oreng. Polanah kabbhi komunikasi bisa lebet HP deri noles pesan dek oreng, amaen sosial media sampek nelpon dek oreng. Margenah bennyak kebutohan oreng dek HP, setiyah bennyak jughen perusahaan se mekeluar HP bik merk  se cem-macem ben argenah se cem-macem. HP bedeh se eproduksi neng Indonesia dibik bedeh jughen se deri luar negereh Indonesia. Argenah HP riyah bede se abek mode, seddengan sampe cek larangah parak mekala argenah sepeda motor. Tapeh lakar bedeh argeh bedeh kuaitas HP jiyah. Kualitas HP jiyah etegguh jughan deri bennyak RAM otabe memori, kualitas kamera HP, sampe kecepeddhen ben model bentuk HP jiyah.


Ghebey pengguna awal Cookpad, bede fasilitas se bhegus ben eman mon ekalebet. Pengguna cookpad se ghi' anyar bisa olle gratis vitur cookpad premium sabulen mentok. Mon andik fitur premium ariyah, ben bisah nyareh resep se la teruji tak kerah gagal moso komunitas cookpad. Satiyah ning Cokkpad bede lebbi dhre sittong setengah juta resep se e toles moso pengguna dheri Indonesia bein. Ajiyah ressep se benyak. Mon oreng se ghi' buruh amassak la pasteh bhiong nyareh ressep se tak kerah gagal ben gempang, mangkanah fitur Cookpad premium ariyah cek maghempang ka oreng se ghi' buruh ajher amassak. Ghun langgenan 20 ebuh bhen bulen labisa olle resep-resep se ak kerah gagal maske e massak moso oreng se ghi' buruh ajher.


La senneng polana bisa genep neng hotel Camplong 2 are polana bada acara palateyan rassana korang kobassa . Bakto jiya partamana engko' ngenep neng hotel. Anina ta' arassa tedung neng hotel enga' keng kamar kosan. Tada' aeng anga'en mon mandi, kakanan ghun cokop tada' ghu'-ghangghu' sakale. Sabun e jiddeng neng settong andok keya neng settong. Se bada e kamar 3 oreng keng parabhut pandina coma settong. Mon alamma ya lebur jha' la tase' ban pengghir sereng. banneyan maso hotel-hotel bintang 3 otaba bintang 5 se bada e kottha raja. Apa keng polana banne messen kasaorengan pas da'iya. Mon ghun da-pada majar dhibi' ango' ngenepbha neng hotel se abintang pendha' nyaman ban eladhin ongghu.


Es jhindhul ye riya es se dari santen pas eberri` jhindhul nyamana, angghuy ghula merah cair. Mun e bengkona engko`, ghampang nyare es jhindhul, bannya` oreng se senneng ka es jhindhul. Sampek bede nyaman kennengan se terkenal ben julukanna "jhindhul". Kennengan biasa e pengghir jhalan pas terkenal bi` nyamana jhindhul. Sapa se ta` senneng ka jhindhul. Abeli ka es jhindhul, nyaman pole mun e enom nas panas. Salaenna nas panas ye nyaman pole ngenom pas bede se ajhual e paseser, sambi nengghu tase` ben angin sepoi-sepoi. Salaen ruwa bede se nyebbhut es jhindhul nyamana laenna ye ruwa es dawet. Mun se terkenal e kennenganna engko` bhuruan bhai nyaman es dawet ayu.


Bedeh bennyak manfaat se e kolle deri apede dek nak aknak, beberempah e antaranah ajiah ningkataghi kebugarannah abek, micu tombunah tolang ben otot, ningkataghi koordinasi gerak, ningkataghi tingkat keseimbangannah abek, ngebhentoh ngebentuk postur abek se ideal, noronaghi resiko obesitas otabeh kelebbiyen berrek bhedhen, ben ningkataghi kemampuan sosial ben kedisiplinan. Nah oreng tuah bisa molaend eri bennyak carah ghebey negnalaghi pentingah apede dek abek eng nak kanak. Oreng tuah bisa ngenalaghi kebhutoan fisik nak kanak dek apede. Bik omor se alaen, laen kiah kebhutoannah nak kanak. Oreng tuah bisa ngajhek nak kanak aberkak bhereng mon lagghu male bisa santai sang le rajeh.


Manorot kulah ghi kabadhaa'an kaindahan alammah neng Indonesia ka'dhinto, salaen jareya duh cek perna nah neka alammah. Hal jareya sanget kulah banggain sebab kulah duh cek sennengah ka olahraga. Namong se manorot kulah cokop menantan nek, ghi manjhet ghunong jareya. Kita bisa nyalosore pan saponapann ghunong neng Indonesia, se e ka'dhimmmah aneka kapernaan se loar biasa. Badha epon olahraga neka bisa nengkat aghin adrenalin loh. Lok coma reng kalek bisaos se bisa manjhet, namong reng binek jughan badah ban bennyak. Tapeh, manorot kulah ghi, mon ghik buruh pertama kaleh nanjhak jareya kodhu siap aghin mentl ban kasehadhan se koat, male lok nge drop.


Mon hedeh terro ngakan otabeh kakanan se ringan tapeh ngesseh, coba entar dek McDonald's otabeh McD. Dissah bedeh bennyak varian kakanan lekas dheddhih. Mon terro ajem ghuring tepong bedeh, paket bik nasek bisa. Bedeh kiah ayem ghuring tepong se peddhis. Varian burger ajiah se e kasenengen bennyak oreng, polanah resto riah specialty nah neng burger. Otabeh se teppak promo ben bektonah terbatas setiah nugget peddhiseh. Mon terro manes bedeh es krim. Es krimah nyamanah McFlurry, ajiah best seller neng resto riah. Mon terro se laen deri es krim, bedeh soda, te, ben kopi. Nom-enoman se jiah bedeh begiennah dhibik nyamanah McCafe.


Satiyah benyak kennengan wisata se tersembunyi ning pelosok. Oreng la abek bhusen dhe' wisata se la biasah. Sejjheghe bede Instagram, mon wisata ka se biyasah kennengan wisata tak bisah ben tak bhegus e pamer aghi ning Instagram. Nak-kanak ngodeh angoh nyareah hidden gem se ghi tak benyak oreng taoh. Dhedhi postingan ning Ig nah ruah engak otentik polanah tak benyak oreng se posting padeh. Ongtongah entar ka wisata se ghitak rammih pole bisah ma odhik perekonomian masyarakat sekitar. Ghebey masyarakat se andik berung, se biasanah se melleh ghun tatanghenanh, sejjheghe bede wisata tersembunyi riyah dhedhi bede oreng luar se melleh jhuellennah.


Nah, ngalanjudtaghin careta san teppak neng Masjid teppak areh Jumat jaruah. Kan sareng khotinb jariah e enga'aghin ghi. Kabbhi oreng la ampon nengale kulah dhari adha' sampe' kabudih ngampet ghellek ruah. Nah, tiba-tiba ramah jareya langsong naddheg ban ngalak kilah dhari jhedding tor adhabu "Mek ce' mellengah beeh". Sareng ramah e kalak ban e emben e sekep ruah sambih tojuk ngedingahin ban nengale khotib se acaca ban materros jumat den jaruah. Marenah dhari jareah san le mole dhari Jumaden sareng oreng jareah e ghelle'en ban e lok olok ruah ramah dele todhus kadhibi' pokok'eng. Neser rapah muannah ramah todhus marghannah kulah dhibi'. Pokok kulah dhepa' roma e ombheng sareng ramah tapeh lok ghighir ruah keng sambih a ghellek.


Minggu berik engkok entar dek kafe neng daerah Karang Menjangan, Sorbhaja, teppak neng budinah RSUD Soetomo. Kafe ajiah kenengah semmoh masok, neng jok-pojok. Dheddhih bisa e ngerteaghi mon bedeh se lok taoh jhek neng dieh bedeh kafe. Tapeh make lokasinah nyerrem, kafe riah cek bhagusseh. Kennengah minimalis. Ketojuk'en keng bedeh indoor ben bedeh AC nah. Engkok messen te mint angak polanah mareh ojhen ben engkok kecellepen. Tang kancah messen macchiato. Te mint-ah nyaman. Ngeredaaghi tang tenggorokan se agak ghetel ben sakek. Mon cang tang kancah, rassah macchiato nah konsisten deri awal sampe akher make di-budinah dheddhih cellep marghenah AC. Ghebey ajher kafe riah cek pewenah. Seppeh ben kondusif. Tersedia WiFi kiah.


Mayu abhakte ka oreng towa ta' osa ghung-ngaghungaghi ulama' mon ghun reng towana dhibi' ta' ekaneserre. Sala mon reng towa reya pas etorot briya apa pole ta' eyarghai. E dalem Qur'an bada settong oreng se ta' toman tapangghi kalaban ghuste kanjeng nabi Muhammad Saw tape ejhulughi patoghuna langngi'. Sakeng estona ka ebhuna settong ngangodadhan ghella' dhala epadhaddhi conto sareng Kanjeng Nabi Muhammad da' ka Sayyidina Umar ban Sayyidina Ali. Ngangodadhan ghella' asmana Uwais Al-Qarni se molja. Toman aghindhung oreng seppo bini'en kaangghuy atowaf ban sadhaja odi'en eghunaaghi kaangghuy aladhini reng seppona. Patot sanajjan ta' tapangghi sareng Kanjeng nabi asmana epamaso' ka dalem ketabbha oreng Islam.